By IxlosOrg on 03/31/2020 ДАРД ВА ДАВО МАҚОЛАЛАР\nз) Дунёда танг ҳаётга, охиратда эса азобга дучор бўлиш\nГуноҳнинг уқубатларидан яна бири инсон гуноҳи сабабли дунё ва қабрда танг ҳаёт кечиради, охиратда азобга дучор бўлади. Аллоҳ таоло айтади: «Ким Менинг эслатмамдан юз ўгирса, албатта унинг учун танг – бахтсиз ҳаёт бўлур ва Биз уни қиёмат кунида кўр ҳолда тирилтирурмиз» (Тоҳа, 124).\nОятда айтилган «танг ҳаёт»ни баъзи олимлар қабр азоби деб тафсир қилишган. Шубҳасиз, у танг ҳаёт саналади. Лекин «танг ҳаёт» сўзи мусбат гап ичида «накира» (ноаниқ) ҳолатда келган бўлишига қарамай, оят ундан ҳам умумийроқ маънони ўз ичига олади. Унинг умумийлиги маъно жиҳатидан бўлади. Зеро, Аллоҳ субҳонаҳу ва таоло танг ҳаётни Унинг эслатмасидан юз ўгиришга боғлиқ қилди.\nАллоҳнинг эслатмасидан юз ўгирган кимсага – нечоғлик юз ўгиришига қараб – танг-бахтсиз ҳаёт насиб қилади. Гарчи у дунёда турли ноз-неъматлар ичра бўлса-да, аммо қалбидан сиқилиш, хорлик, қалбни тилка пора этадиган ҳасрат, ботил орзу ҳаваслар, кетмас азоб аримайди. Аммо ундан мазкур азобларни ароқ мастлиги тўсмаган тақдирда ҳам шаҳват, ишқ, дунё ва мансабни яхши кўриш мастлиги тўсиб туради. Мазкур иллатлардан ҳосил бўлган мастлик ароқнинг мастлигидан кучлироқдир. Чунки ароқ ичган одамнинг мастлиги кўп ўтмай тарқайди. Бироқ ҳавои нафсга, дунёга берилиб маст бўлган одам ўлим лагерига тушгандагина ўзига келади.\nХуллас, Аллоҳ таоло Пайғамбарига туширган эслатмадан юз ўгирган ҳар бир кимсага дунёда, қабрда ва қайта тирилиш кунида танг ҳаёт бўлади.\nҲақиқий илоҳ ва маъбуд билангина кўз қувонади, қалб таскин топади, жон хотиржам бўлади. Аллоҳдан бошқа барча илоҳлар ботилдир. Кимнинг кўзи Аллоҳ билан қувонса, уни кўрган одамларнинг ҳам кўзи қувонади. Кимнинг кўзи Аллоҳ ила қувонмаса, кўзи дунёга тўймай жони ҳасратдан тилка пора бўлади. Аллоҳ азза ва жалла гўзал ҳаётни Унга иймон келтирган ва солиҳ амал қилган бандаларга беради. Аллоҳ таоло айтади: “Эркакми ё аёлми, кимда-ким мўмин бўлган ҳолида бирон яхши амал қилса, албатта, Биз унга гўзал ҳаёт ато этурмиз ва уларни ўзлари қилиб ўтган амалларидан чиройлироқ ажр-савоблар билан мукофотлаймиз” (Наҳл, 97). Ояти каримада иймон келтирган ва солиҳ амал қилган бандаларга дунёда ширин ҳаёт, қиёмат куни жаннат кафолатлангани айтилмоқда. Уларга икки дунёнинг энг ширин ҳаёти берилади, улар икки дунёда ҳам ҳақиқий тирик бандалар саналади. Қуйидаги оятлар ҳам шу маънони билдиради.\n“Чиройли амал қилган зотлар учун бу дунёда ҳам чиройли мукофотлар бўлур. Лекин шак-шубҳа йўқки, охират диёри янада яхшироқдир. Тақводор зотларнинг турар жойлари нақадар яхши!” (Наҳл, 30).\n“(Аллоҳ сизларга амр қилурки), Парвардигорингиздан мағфират сўранглар, сўнгра Унинг ўзига тавба қилинглар, шунда У сизларни маълум муддатгача (ажалларингиз етгунича) чиройли ризқ билан баҳраманд қилур ва ҳар бир яхшилик соҳибига яхшилик берур” (Ҳуд, 3).\nТақводор, муҳсин бандалар дунё ва охират неъматини қўлга киритадилар, икки дунёда гўзал ҳаётга эришадилар. Нафснинг пок бўлиши, қалбнинг қувониши, хурсанд бўлиши, лаззатланиши, шодланиши, хотиржамлиги, севиниши, мунавварлиги, кенглиги, ҳаром шаҳватлардан ва ботил шубҳалардан омонда бўлиши, мана шу ҳақиқий неъматдир. Уни моддий неъматлар билан тенглаштириб бўлмайди. Ушбу неъмат лаззатини татиб кўрганларнинг бири бундай деган экан: “Подшоҳлар ва уларнинг фарзандлари биз қандай неъмат ичра эканимизни билишганда, уни тортиб олиш учун бизлар билан жанг қилган бўлар эдилар”.\nБошқа бири айтади: “Қалбимдан шундай кечинмалар ўтадиган вақт бўладики, ўша пайт: “Агар жаннат аҳли шундай неъматда бўлса, чиндан ҳам ширин ҳаёт кечиришар экан”, дейман”.\nБошқа бири: “Дунёда бир жаннат бор. Охиратда жаннат бўлганидек, у бу дунёнинг жаннати. Ким шу жаннатга кирса, ўша (охиратдаги) жаннатга киради. Ким унга кирмаса, охиратдаги жаннатга ҳам кирмайди”, дейди.\nНабий саллаллоҳу алайҳи ва саллам ҳам ушбу жаннатга ишора қилиб бундай деганлар: “Агар жаннат боғидан ўтсангиз, у ердан фойдаланиб қолинглар (роҳатланиб олинглар)”. “Жаннат боғи деганда нимани назарда тутмоқдасиз?”, деб саҳобалар сўрашди. “Зикр ҳалқалари”, деб жавоб бердилар.\nБошқа ҳадисда: “Уйим билан минбарим ўртаси жаннат боғларидан биридир”, деганлар.\n Ушбу сўз Иброҳим ибн Адҳамдан нақл қилинган. Қаранг: Абу Нуайм. «Ал-ҳиля», 7\_429; Ибн Асокир. «Ат-тарих» 6/303, 366.\n Ибн Жавзий «Сифат ас-сафва» (2\_369) китобида шунга ўхшаш сўзни Абу Сулаймон Мағрибийдан нақл қилган.\n Муаллиф раҳимаҳуллоҳ ўзининг «Ал-мадориж» (1\_536) ва «Ал-вобил ас-соййиб» (109) китобларида ушбу сўзни Шайхулислом Ибн Таймияга нисбат бериб, ундан эшитганини айтган.\n Термизий (3510), Аҳмад (3\_150, 12545), Абу Яъло (6\_155 (3432) ва бошқалар ривоят қилишган.\n Бухорий (1195) ва Муслим (1390) ривояти.\nAvvalgi maqolaҚабристонда жаноза намози учун махсус жой ажратиш, сафларни тартиблаш учун чизиқлар тортиш ва қабристон ерига таяммум қилиш\nKeyingi maqola Сийрат: Пайғамбаримизга илк ваҳий тушиши (8)


Аёл раҳбарларнинг эрлари нима билан шуғулланишади? - XABARDOR.UZ\nБуюк Британиянинг “темир хоним”и Маргарет Тэтчернинг тармуш ўртоғи Денис хали хотини билан танишмай туриб, ўзига яраша ном қозонган. Иккинчи жаҳон урушидан Британия империяси орденининг кавалер унвони билан қайтган Денис Atlas компаниясининг бош директори лавозимини эгаллаган. У раҳбарлик қилган фирмасини халқаро миқёсга олиб чиқди ва 1965 йилда уни Burmah компанияси сотиб олди. Тэтчернинг ўзи эса директорлар кенгаши аъзосига айланди.


Бош прокуратура раҳбари ўринбосари пора олаётган вақтида қўлга олинди\n6 Dekabr 22:20 Ўзбекистон янгиликлари\nБОШ ПРОКУРАТУРА ДАВЛАТ ХАВФСИЗЛИК ХИЗМАТИ ЖИНОИЙ ИШ КОРРУПЦИЯ ПОРА\nТошкентда Давлат хавфсизлик хизмати тезкор ходимлари Бош прокуратура раҳбари ўринбосарини коррупция жиноятида қўлга олди.\nМахсус операция 5 декабр куни соат 22:00 да Тошкент шаҳрининг Миробод туманидаги ресторанлардан бирида 29 минг доллар олаётган вақтда ўтказилган. Бу пул эвазига бошлиқ ўринбосари гўёки Олмалиқ шаҳридаги 11-сонли ётоқхонани таъмирлаш бўйича тендер ютиб олишга ёрдам берган.\nБу воқеа, Бош прокуратура маълумотларига кўра, 2020-йил октабр ойида, ўша пайтда Олмалиқ шаҳар ихтисослаштирилган прокурори лавозимида ишлаган мансабдор шахс ўзининг таниши, қурилиш ташкилоти раҳбаридан ёрдам кўрсатгани учун моддий мукофот талаб қилган пайтда бошланган. ётоқхонани реконструкция қилиш бўйича тендерда ғолиб чиқди. Бир таниши бундай товламачиликка рози бўлмаган ва ҳуқуқ-тартибот идораларига мурожаат қилган.\nМазкур ҳолат юзасидан Жиноят кодексининг 168-моддаси 4-қисми “а” банди (фирибгарлик) билан жиноят иши қўзғатилган. Гумонланувчи қўлга олинган.\nҚизиқ, уни қандай жазо кутмоқда? Жумладан, Китоб спорт мактаби директори 1,5 миллион сўм пора учун беш йилга қамалган. Ушбу жазодан келиб чиқадиган бўлсак, прокуратура ходими камида 20 йилга озодликдан маҳрум этилиши керак.


Қозоғистон ва Польша ўртасида янги авиарейслар очилади\n4 Декабрь 12:25\nNUR-SULTAN. Kazinform – 2019 йил 3 декабрда Қозоғистон делегацияси Польшанинг авиация соҳаси мутасаддилари билан музокаралар олиб борди, деб хабар беради Kazinform ҚР Индустрия ва инфратузилмаларни ривожлантириш вазирлиги матбуот хизматига ҳавола қилиб.\nДавлатимиз раҳбарининг топшириғини бажариш мақсадида ишга туширилган «ашық аспан» режими доирасида икки мамлакат ўртасида қатнайдиган рейслар сони орттириладиган бўлди. Ҳозирда ҳафтасига тўртта рейс қатнайди, эндиликда рейслар сони 14тага етказилади. жумладан, Нур-Султан-Варшава йўналиши ҳар куни қатнайдиган бўлди, шунингдек Варшава-Алмати йўналишида ҳам ҳафтасига 7та рейс учирилади.\nМузокаралар якунига кўра, «LOT Polish Airlines» авиакомпанияси 2020 йил ёзидан эътиборан Варшава-Нур-Султан йўналишидаги рейслар сонини 4тадан 7тагача орттиради. Шунингдек келгуси йилда Польшадан Алматига мунтазам рейслар очилади. Поляк авиакомпанияси, бундан ташқари, Чимкент шаҳрига ҳам рейслар очишни режалаштирмоқда.


Бу воқеа куппа-кундузи – шундоққина кўз ўнгимда рўй берди...\nСерқатнов йўл бўйидаги бекатда эл қатори автобус кутиб тургандим. Ўртадаги ўриндиққа ясаниб олган ўта замонавий кийинган, қош-кўзлари келишган кўҳликкина жувон гоҳ кўзгуга қараб лабини бўяр, гоҳ телефонда суҳбатлашар, лекин тинмай тортқиланаётган уч-тўрт ёшлар чамасидаги ўғилчасининг шўхликларига парво ҳам қилмасди.\nАксинча, тез-тез унга «Ўчир овозингни, зумраша! Гаплашишга халақит бераяпсан!» дея дўқ уриб қўярди. Болакай эса танбеҳ эшитгани сайин баттар талтаяр, бекатнинг у бошидан бу бошига югурар, одамлар оёғи остида ўралашиб, ғашга тегарди. Бир маҳал у кўчанинг нариги тарафига қаради-ю, бирдан қувониб кетди. «Ойи, қаранг, карусель! Ур-ра-а, мен карус елда учаман!» дея шодон қийқирганча, ўша томонга талпинди. Айни лаҳзада сал наридаги чорраҳага ўрнатилган светофорнинг кўк чироғи ёниб, тўрт қаторга тизилган катта-кичик машиналар бирв арак айига ҳаракатга келганди. Аммо аллақачон автобус тўхтайдиган майдончадан ўтган болакай хавф-хатарни ҳис этмай, йўлнинг қатнов қисмига қадам қўйганди. Бу ҳолатни кўриб аёл кўзлари қинидан чиққудек бўлиб, «Қайт, Зоҳиджон! Ор-тингга қайт!» дея жон алфозда қичқириб юборди. Ўрнидан сапчиб тураётганида қўлидаги телефон бир четга учиб тушди. Басма-басига чор тарафни машиналарнинг безовта сигнали-ю ғилдиракларнинг ғийқиллаган товушлари тутиб кетди. Ана шундай қалтис дамда қорамағиздан келган ёшгина озғин йигит ниҳоятда ҳушёрлик кўрсатди. Чап қўлини баланд кўтариб, бекатга шитоб билан яқинлашаётган машиналарга «Тўхтанг!» ишорасини қилди-да, боланинг орқасидан югурди. Беш-олти ҳатлаб унга етгач, икки қўлтиғидан даст кўтарди. Сўнгра дарҳол ортига қайтиб, йўл четига олиб чиқди. Аммо охирги дақиқада ўзи чуқурга қоқилиб, юз тубан йиқилди. Худди шу пайт сал нарида бир томонга қийшайиб тўхтаган оқ «Нексия»дан кексароқ киши отилиб тушиб, унга ўрнидан туришига кўмаклаша бошлади.\nАёл эса аввалига югуриб бориб, бир четда ҳамон ҳеч нарсани англамай, ҳайрон бўлиб турган ўғлини бағрига босди. Кейин қўққисдан жаҳл отига миниб, важоҳат билан ҳайдовчига хезланди.\n– Ҳов, аҳмоқ! – деди унинг ёқасидан маҳкам тутамлаб. – Оз бўлмаса, боламни босиб кетай дединг-ку, ифлос! Кўзингга қараб ҳайдас анг, ўласанми, эш-шак!\n– Ўзинг-чи? – Ҳайдовчи ҳам бўш келмади. – Нега болангга қарамайсан? – деди бўғриқиб. Ёқасини аёлнинг чангалидан зўр бериб ажратаркан, қўшимча қилди. – Мен қоида бўйича белгиланган тезликда ҳаракатланаётгандим...\n– Мен ҳозир сен безбетга қоида билан те злик қанақа бўлишини кўрсатиб қўяман! – Аёл унинг сўзини чўрт кесди-да, кутилмаганда юзига устма-уст шапалоқ тортиб юборди. Буям етмагандай, қарғишга зўр берди. – Ҳе, башаранг қурсин, оғзингдан қонинг келсин, овсар. Илоё, аварияга учраб, машинанг билан қўшмозор бўл, ҳезалак!\nМен оғзидан боди кириб-шоди чиқаётган аёлнинг шаллақилигига чидай олмадим.\n– Ў-ў, синглим, – дедим уни инсофга чақириб. – Телефон билан андармон бўлиб, ўйинқароқ ўғлингизни буткул унутганингиз рост-ку. Нега энди ўз айбингизни бировга ағдаряпсиз? Нега отангиз тенги одамни сансираб, ҳақорат қиляпсиз?\n– Э, ўчир овозингни! – Жувон менга юзланиб, илондек вишиллади. – Ўргилдим сендақа қозидан ... Аслида ҳамманг бир гўрсан! – Кейин ўғлининг қўлидан силтаб тортди. – Қани, кетдик, юр бу ёққа, жинқарча...\nУ боласини фалокатдан қутқарган йигитга раҳмат айтиш тугул қиё ҳам боқмади. Ўғлини судраб бориб, сал нарида турган таксига қарғана-қарғана ўтирди-да, хайр-маъзурни насия қилиб жўнаворди.\nМен йиқилганида қаттиқ лат емадимикин деган хавотирда ёғоч ўриндиқда нафас ростлаётган йигитга ўгирилдим. Ажаб, у тобора узоқлашиб бораётган такси ортидан маъюс боқиб, бошини сарак-сарак қимирлатар, адашмасам, ичини нимадир тимдалар, кекса ҳайдовчи эса унинг пешонасидан оқаётган қонни артиш билан овора эди...\nСАЁҲАТ ҚИЛИШ УЧУН ХОҲИШ ВА ИМКОНИЯТИНГИЗ ЕТАРЛИМИ?\n🕔19:53, 26.02.2021 ✔13\nЁхуд болалигида бир марта отаси билан Хивани кўриб келиб, мақтаниб юрганлар ҳам бугун саксонга киряпти\nҚАЙТА БОШДАН ЎЗНИ ҚАЧОН ТАНИЙМИЗ?!\n🕔09:47, 23.02.2021 ✔106\nИбтидони савол билан белгилашга одам истиҳола қилади. Лекин сўнгги тўрт-беш кун нари-берисидаги воқеалар шунга мажбурқиляпти. Аввало, 2021 йил 10 февраль куни Вазирлар Маҳкамасининг «Лотин ёзувига асосланган ўзбек алифбосига босқичма-босқич тўлиқ ўтишни таъминлаш чора-тадбирлари тўғрисида»ги 61-сон қарори қабул қилинди.\nНАВОИЙГА ЮЗЛАНМОҚ САОДАТИ\n🕔16:18, 12.02.2021 ✔433\nМир Алишер Навоийнинг бебаҳо меросини ўрганиб, унинг чуқур мазмун-моҳиятини тушуниб етганимиз сари алломанинг буюклигини бўй-басти билан англаб бораверамиз. Улуғ мутафаккирнинг мунаввар сиймоси асрлар оша унинг ўлмас асарларида, инсониятни эзгулик, бағрикенглик ва меҳрмурувватга даъват этгувчи умумбашарий ғоялари тимсолида яшайверади.\n✔ 13 🕔 19:53, 26.02.2021\n✔ 106 🕔 09:47, 23.02.2021\n✔ 433 🕔 16:18, 12.02.2021\n✔ 412 🕔 16:14, 12.02.2021\nТашна одамнинг ўрнига биров сув ичмайди\nЭндиликда баҳо ололмаган талабалар қўшимча пул тўлаб «ўзлаштиради»...\n✔ 304 🕔 12:16, 10.02.2021


UzPFL :: Бугун U-16 аёллар чемпионатининг финал босқичига қуръа ташланади\nБугун U-16 аёллар чемпионатининг финал босқичига қуръа ташланади\nЎзбекистон Профессионал футбол лигаси томонидан ОФК ҳамда ФИФА талаби асосида илк бор ташкил этилган U-16 аёллар чемпионатининг финал босқичига бугун — 27 сентябрь куни соат 15:00 да қуръа ташланади. Қуръа жараёни MyCujoo платформаси орқали жонли эфирга олиб чиқилади.\nМазкур мусобақада 21 та жамоа чемпионлик учун курашга киришган бўлиб, Суперлига жамоаларининг барчаси ўз қошида U-16 аёллар жамоасини ташкил қилди. Айни вақтда 10 та жамоа финал босқичига йўлланмани қўлга киритган: “Севинч U-16”, “Шўртан U-16”, “Андижон U-16”, “Турон U-16”, “Арал самали U-16”, “Хоразм U-16”, “Бунёдкор U-16”, АГМК U-16, “Динамо U-16”, “Металлург U-16”.\nФинал босқичига Қарши шаҳри мезбонлик қилади. Учрашувлар 10-17 октябрь оралиғида бўлиб ўтади. Унда жамоалар 5 тадан икки гуруҳга қуръа ёрдамида ажратиб олинади. Гуруҳда барча жамоалар ўзаро бир мартадан тўқнаш келади. Гуруҳ учрашувлари якунига кўра, ҳар икки гуруҳ ғолиби чемпионлик учун финал ўйинида иштирок этади. Мос равишда ҳар бир гуруҳнинг кейинги ўринлардаги жамоалари параллел гуруҳнинг шу ўриндаги жамоасига қарши учрашувларда иштирок этиб, мусобақадаги ўрнига ойдинлик киритиб олади.\nҚуръа жараёнини мазкур ҳавола ёрдамида кузатиб боришингиз мумкин.


Қанлыкөл районы ҳәкимлиги | Районда исбилерменлер прокуратура қорғаўында\nРайонда исбилерменлер прокуратура қорғаўында\nҲүрметли Перзидентимиз Ш.М. Мирзиёевтың «Исбилермен бай болса, мәмлекет бай болады. Буның ушын исбилерменлерге қолайлы шәраят жаратыўымыз лазым. Прокурор исбилерменге жәрдемши болыўы, биргеликте ислесиўи дәркар. Прокурордың есиги исбилермен ушын ҳәмийше ашық болыўы шәрт» деген сөзлери Қанлыкөл районы прокуратурасы хызметкерлериниң күнделикли жумысының баслы бағдарына айналған.\nРайон прокуратурасы хызметкерлери тәрепинен исбилерменлер менен жүзбе-жүз ушырасыўлар әмелге асырылып, жумыс барысында ушырасып атырған машқалалар ҳәмде усынысларды орнында шешиў илажларына айрықша итибар қаратылмақта.\nУсындай илажларға мысал етип, 2018-жылдың февраль айында Қанлыкөл районы прокуратурасы тәрепинен 2 исбилерменлик субъектине 184 млн сўм муғдарындағы кредит ажратылыўына жәрдем берилди. Сондай-ақ, 3 исбилерменлик субъектиниң жумыслары тикленип, жаңадан 3 жаңа жумыс орны жаратылды ҳәмде 2 исбилерменлик субъектлерине касса машинасын алыўында көрсетилген әмелий жәрдемлерди келтирип өтиўге болады.\nБуннан тысқары, ушырасыўларда, исбилерменлик субъектлерди қорғаўдың ҳуқықый кепилликлери ҳәм олардың жумысларына нызамсыз араласыўлардың алдын алыўға қаратылып, прокурор бақлаў ҳүжжетлери қолланылмақта. Мысал ушын, нызам бузылыўшылықлар жағдайында қадағалаўшы уйым тәрепинен исбилерменлик субъектине жеңилликлерди надурыс қолланған 1 жағдай анықланып, прокурор бақлаў ҳүжжети қолланылып, исбилерменниң ҳуқықы тиклениўине әмелий жәрдем берилди.


Россия ва АҚШ Сурияда ҳарбий ҳаракатлардан холи ҳудудларни белгилашади\n10:52 20 Январ 2019\n16:58 25.02.2016 (Янгиланган 17:03 25.02.2016) Ҳавола олиш\nИккала томон ҳам харитада Сурияда икки ҳафталик тинчлик шартномаси асосида жанговор операциялар тўхтатилган ҳудудларини белгилаб олиш истагини билдирди.\nТОШКЕНТ, 25 фев — Sputnik. Россия АҚШ билен келишилган шартномаларни БМТ Хавфсизлик Кенгашида тасдиқлаб олиш истагини билдирди, деди ТИВ Яқин Шарқ ва Африка булими бошлиғи Михаил Богданов.\nСурияда 27 февралдан бошлаб, АҚШ ва Россия томонидан эълон қилинган икки ҳафталик тинчлик шартномасига кучга киради. Унга кўра ҳукумат қўшинлари ва қуролланган мухолифат гуруҳлари орасида тинчлик режими ўрнатилади. “Ислом Давлати”, "Жебҳат ан-Нусра" каби бошқа террорчи гуруҳларга ҳужумлар давом этади.\n“26 феврал тушгача сурияда барча жанг қилаётган томонлар Россия ва АҚШга ўзининг жанговор ҳаракатларини тўхтатгани ҳақида хабар бериши керак. Россия ва АҚШ харитада ушбу гуруҳлар ҳаракат қилаётган ҳудудларни аниқлайди ва уларга қарши жанговор операциялар олиб борилмайди”, — деди Богданов.\n“Ҳозир барча съай-ҳаракатларни Россия ва АҚШ ташабусини чин кўнгилдан амалга оширишга ҳаракат қаратиш керак. Биз ушбу келишувни тез орада БМТ Хавфсизлик Кенгаши қарори билан тасдиқлаш ниятидамиз”, — деди ТИВ вакили.\nАҚШ сенатори: Сурияда тинчлик Россия шартлари асосида амалга оширилади\nШу билан бир вақтда, Россия ва АҚШ, тинчлик шартномасига қўшилмаган, Сурияда фаолият кўрсатаётган террорчи гуруҳларга зарба беришда давом этади.\nТуркия Бош вазирининг сўзларига қараганда, Анқара Сурияда тинчлик шартномасига амал қилишга мажбур эмас. Ахмет Довутўғли айтишича, Сурия томонидан Туркияга таҳдид туғилса, Анқара жавобан зарба бериши мумкин.


Тошкентда барча тез ёрдам машиналари GPS-трекерлар билан жиҳозланади\n22:18 / 17.02.2017\nФото: «Воҳа» газетаси\nТошкент шаҳрида февраль охиригача барча тез ёрдам машиналари GPS-трекерлар билан жиҳозланади, деб маълум қилди Тошкент шаҳри соғлиқни сақлаш бош бошқармаси бошлиғи Абдулла Иботов.\nУнинг айтишича, бу Тошкент ҳокимияти томонидан молиялаштирилаётган лойиҳа доирасида кўзда тутилган. Бу лойиҳани амалга ошириш учун 102,2 млн сўм ажратилган.\n"Ҳозирда ушбу қурилма ўрнатилган 6 та тез ёрдам машинасини синовдан ўтказдик. Натижалар бизга маъқул бўлди ва биз қолган барча машиналарни GPS-трекер билан жиҳозлашни бошлаймиз. Бу бизга нафақат машина йўналишини кузатишга, балки ҳайдовчиларга йўл кўрсатишда, уларга энг қисқа йўлни айтишга имкон беради. Шу тариқа, бир томондан, биз тез ёрдам хизмати хавфсизлигини таъминлаймиз, бошқа томондан, бутун жараённи тўлиқ назорат қиламиз", деб айтди Иботов.\nҲозир Тошкентда 15 тез ёрдам подстанцияси мавжуд. Тошкентдан кейин бу тажрибани бутун мамлакат бўйлаб жорий қилиш режалаштирилган. Тошкент бу тизимдан қанчалик самарали фойдаланишни кўрсатадиган ўзига хос бошланғич лойиҳа бўлади.\nЯқинда Ўзбекистон Президенти Шавкат Мирзиёев тиббий ходимлар фаолиятини танқид қилиб, соғлиқни сақлаш вазиридан бу соҳани тартибга келтиришни сўраган. Хусусан, тез ёрдам хизмати, оилавий шифокорлар, қишлоқ врачлик пунктлари ва туғуруқхоналар фаолияти ҳам танқидга учраган. Вазир бунга жавобан барча мавжуд муаммоларни бартараф этишга ваъда берган.\nGPS-трекер Тез ёрдам машиналари\nАнглиялик GPS-трекер ёрдамида ажойиб суратлар чизди


Мақсад – қишлоқларни ривожлантириш\nАрис шаҳри ва Ўрдабоши туманининг маъмурий-минтақавий қурилишига ўзгартириш киритилади\nТуркистон вилояти ҳокими Ўмирзақ Шўкеев ва вилоят маслаҳати сессияси раиси Лесбек Ташимов шундай қарорга келишди. 1993 йил 8 декабрдаги “Қозоғистоннинг маъмурий-минтақавий қурилиши тўғрисида” қонунининг 11-моддасига биноан, Арис шаҳри ва Ўрдабоши тумани ҳокимликлари ва маслаҳати тавсияси асосида Туркистон вилояти ҳокимлиги ҳамда Туркистон вилоят маслаҳати қарор қабул қилди”, – дейилади тегишли қарор лойиҳасида.\nҲужжатга биноан, биринчидан, ер алмашилади. Арис шаҳрининг Ақдала қишлоқ округидан 500 гектар ер Ўрдабоши тумани тасарруфига киритилади. Шунга мувофиқ, Ўрдабоши туманининг 500 гектар ери, яъни Бўржар қишлоқ округи Арис шаҳри тасарруфига ўтказилади. Шундай қилиб, Арис шаҳри ва Ўрдабоши туманининг маъмурий чегаралари ўзгаради.\nИккинчидан, Қўжатўғай қишлоқ округи 491 гектар ери билан бирга Арис шаҳрининг маъмурий майдонига киради. Бунгача у Арис шаҳрига тегишли бўлгани билан алоҳида қишлоқ бўлган.\nОАВ эътиборидан четда қолаётган Қўжатўғай қишлоғи аҳолисининг аҳволи кўпроқ эътибор талаб қилади. Умуман, бу қишлоққа эътибор берилса, келажаги нурафшон бўлади. Чунки бу ерда 5та мактаб бор. Бугунги кунда Арис шаҳрига қарашли қишлоқлар қаторига фақат олтитаси – Ақдала, Байирқум, Дермене, Жидели, Қўжатўғай, Мўнтайтас қишлоқлари киради.\n“Жанубий Қозоғистон” мухбири, 2019-08-27, 20:31 79\nПрезидент Мактуби – тадбиркорликни ривожлантиришда кучли рағбат 17


Жон Уорренни Тошкентда қандай кутиб олишди - 06.10.2016, Sputnik Ўзбекистон\n"Поедем, поедим!" кўрсатувини олиб борувчи Жон Уоррен Тошкентда бўлиб ўтаётган халқаро туризм ярмаркасида ўзбек таомларини тотиб кўрди ва шарқона... 06.10.2016, Sputnik Ўзбекистон\n"Поедем, поедим!" кўрсатувини олиб борувчи Жон Уоррен Тошкентда бўлиб ўтаётган халқаро туризм ярмаркасида ўзбек таомларини тотиб кўрди ва шарқона куй-қўшиқларга рақс тушди\nБу гал дастур муаллифлари эътиборларини Тошкент ва Хивага қаратишган. Бундан ташқари, суратга олиш гуруҳининг ташрифи 5-7 октябр кунлари Ўзбекистон пойтахтида бўлиб ўтадиган Халқаро туризм ярмаркаси очилишига бағишланган. Жон Уоррен кўргазма мажмуасида бўлиб, ўзбек таомларини тотиб кўрди ва ҳатто шарқона куй-қўшиқларга рақс тушди.


Тошкентда моддий ёрдам пуллари фақат «Темир дафтар»га киритилганларга тарқатилди\n“Ушбу вазифага асосан, Тошкент шаҳрига 25 миллиард сўм маблағ ажратилган. Ушбу 25 миллиард сўм маблағлар 30 ва 31 июль кунлари моддий ёрдам ва кўмакка муҳтож оилаларнинг рўйхатларига киритилган оилаларга тарқатиб берилди.\nХалқ тили билан айтганда “Темир дафтар”га киритилганларга, ҳозир маҳаллаларда ҳар бир сектор назоратга олган моддий ёрдам ва кўмакка муҳтож оилаларнинг рўйхатлари “Темир дафтар”га киритилган.\nАфсуски, тарғибот-ташвиқот ишлари етарли даражада ўтказилмагани, оммавий ахборот воситаларида бу масалани кенг ёрита олмаганимиз сабабли баъзи фуқаролар орасида ушбу моддий ёрдам ўзини қийналиб қолган деб ҳисоблаган барча одамларга тарқатилади, деган хаёлга келинган. “Темир дафтар”лар, моддий ёрдам ва кўмакка муҳтож оилаларнинг рўйхатлари шаффофлигини таъминлаш учун “Саховат аргас” электрон тизими шаклланган.\nТошкент шаҳрида “Темир дафтар”ларга киритилган 20 841та оила рўйхати ўзгариб турувчандир. Шунинг учун ҳам туман ҳокимликлари, секторлар раҳбарларига топшириқ берилган, унда бу рўйхатларни доимий равишда янгилаб бориш кўзда тутилган.\nБу айниқса ҳозир — карантин чекловлари кучайган, кўпчилик ишсиз қолган, кўпчиликнинг ёнида маблағи қолмаган шароитида долзарб. “Саховат ва кўмак” фонди орқали ёрдам бўладиган бўлса, улар “Темир дафтар”ларга киритилса ёрдам амалга оширилади”, — деди Тошкент шаҳар ҳокими матбуот котиби.\nКиритилди: 16:01 01.08.2020. Ўқилди: 1837 марта. Фикрлар сони: 0 та.


Каттақўрғонлик 17 ёшли қиз қидирилмоқда » Sangzor.uz - Инновацион ахборот портали\nSangzor.uz » Ҳодисалар » Каттақўрғонлик 17 ёшли қиз қидирилмоқда\nКаттақўрғон шаҳар, «Ўрикзор» МФЙ, У.Барнаев 1-берк кўчаси, 9-уйда яшаб келган, 14.11.2004 йилда Каттақўрғон шаҳрида туғилган, Эргашева Покиза Жамшид қизи 2021 йил 10 январь куни тахминан соат 17:00 ларда яшаш уйидан номаълум томонга чиқиб кетиб, бедарак йўқолган. Бу ҳақда Самарқанд вилояти Ички ишлар бошқармаси хабар бермоқда.\nАлоҳида белгилари: Буйи тахминан 150-155 см атрофида, оқдан келган, ўртача гавдали, сочи қора рангда узунлиги 80-90 см атрофида, коши қора рангда, кўзи малла рангда, юзи овалсимон, тишлари табиий бутун, лаблари қалин.\nЭгнида бўлган кийимлари: тўқ кўк рангли тиззасигача бўлган «Балон» куртка, қора рангли спорт трикоси, оч қизил рангли спорт кийими, оёқларида оқ рангли аёллар кросовкаси ва қора рангли орқага илинадиган «Виктория Секрет» ёзувли сумкаси бўлган.\nЭргашева Покизани кўрганлар ёки у ҳақида маълумотга эга бўлганлар +998901002121, +998662311111, 102, +998662319805 рақамларига қўнғироқ қилишлари сўралади.\nСирдарёда ёш эр-хотин ҳалок бўлди. Уларнинг 2 яшар қизи жонлантириш бўлимида\n«Ласетти» «Макро» супермаркетини қандай «ишғол қилгани» аниқланди\nХоразмда газ портлади. Хонадон эгасининг қизи ҳалок бўлди\nТошкентда машина ўғрилари қўлга тушди (фото)\nДала майдонида Malibu'ни ёқиб юборган шахс ушланди. Унга жиноий иш очилди (видео)\nЭлектр таъминотида вақтинча узилиш бўлади\nRadar podcast (2-seasone, 4-episode) Аёлларни тажовузкор экстремизмдан асрайлик\nФутболда янги савол: Мбаппе зўрми ёки Ҳоланд?\n«Мендирман Жалолиддин» сериалининг кадр орти воқеалари ҳақида\nБританияда юзлаб вояга етмаган қизлар мажбуран турмушга узатилмоқда\n«Uzauto Motors» автомашиналар нархини «ошириб олди»?!\n«Бу сенгача ҳам бўлган, сендан кейин ҳам бўлади, дейдиганлар бор» – Акмал Бурҳонов\nНега "UzAuto Motors" ни маҳаллийлаштириб бўлмайди?\n7 325 2\nЯнварь-февраль ойларида қанча фуқаро хорижга ишлаш учун чиқиб кетгани маълум қилинди\nНомаълум фуқаро 300 миллион сўмлик телефонларни оқизишга уринди


Мутахассис Трампнинг иммиграция ҳақидаги фармонлари АҚШни ҳимоялай олмаслигини айтди\n10:36 / 05.06.2017\nАҚШни иммиграция соҳасидаги фармонлар билан ҳимоялаб бўлмайди. Бундай танқидий фикрни АҚШ президенти Дональд Трамп номига 4 июнда ABC телекомпанияси эфирида АҚШнинг собиқ президенти Барак Обаманинг миллий хавфсизлик бўйича собиқ ёрдамчиси Сюзан Райс билдирди.\nРайс АҚШда Лондондаги каби терактларга йўл қўймаслик чораларининг самарадорлиги борасида берилган саволга агар Трампнинг иммиграция ҳақидаги фармони амалга ошадиган бўлса, "АҚШда яшаш хавфсизроқ бўлишига исботлар йўқлигини" айтди. "Айнан шунинг учун кўпчилик федерал судьялар бу фармонга шубҳа билан қарашмоқда", деб таъкидлаб ўтди Райс.\n"Мусулмонларни яккалаб, биз энг кўп ҳамкорлик қилишимиз керак бўлган АҚШдаги жамоатни ўзимизга қарши қилиб қўймоқдамиз", деб тушунтирган ўз фикрларини Райс. Унинг фикрича, террорчиликни яксон қилиш "узоқ муддатли истиқболга мўлжалланган чақириқдир". "Биз давлатларимизда ҳар бирининг ҳаракатини олдиндан билиш мураккаб бўлган ўз кўйидаги экстремистлар муқаррар пайдо бўлишини англашимиз керак", деб айтди Райс ва разведка самарадорлигини ошириш ҳамда Буюк Британия каби давлатлар билан ҳамкорликни мустаҳкамлаш кераклигини таъкидлаб ўтди.\nТрамп Лондондаги терактлардан кейин АҚШга бир қатор мусулмон давлатлари фуқароларининг киришини тақиқловчи иммиграция фармони ижросини қайта тиклаш зарурлигини айтди. "Биз ақлли, огоҳ ва қаттиққўл бўлишимиз керак. Судлар бизга ҳуқуқларимизни қайтиб беришлари лозим. Бизга хавфсизликнинг қўшимча чораси сифатида мамлакатга киришни тақиқловчи қонун зарур", деб ёзган Трамп твиттерда.\nАввалроқ АҚШ федерал судлари Трампнинг иммиграция фармонини тўсиш ҳақида қарор чиқаришган. АҚШга 7 та мусулмон давлати фуқароларига 90 кунга киришни тақиқловчи фармон ижроси Сиэтлдаги федерал суд томондан тўхтатилган.\nДональд Трамп иммиграция фармони экстремистлар


Кобул Тошкентнинг биродарлашган шаҳарлари сафига қўшилиш ниятида » Muzlik.uz - O‘zbekiston yangiliklari\nКобул Тошкентнинг биродарлашган шаҳарлари сафига қўшилиш ниятида\nТошкент ҳокимлигида Қобул ҳокимининг ижтимоий-маданий масалалар бўйича ўринбосари Муҳаммад Фозил Шарифий билан учрашув бўлиб ўтди, дея хабар қилди пойтахт маъмурияти матбуот хизмати. Қобул ҳокими ўринбосари бугунги кунда Тошкент билан биродарлашган шаҳарлар кўплигини қайд этиб, Қобул томони ҳам уларнинг сафига қўшилиш ниятида эканлигини билдирди. Шунингдек, айни пайтда Қобулда Темурийлар ва Бобур даврида қурилган тарихий иншоотлар борлигини қайд этиб, уларни реконструкция қилишда бизнинг мутахассислар маслаҳати ва амалий ёрдами аҳамиятли бўлишини таъкидлади. Муҳаммад Фозир Шарифий Тошкент бозорлари иш тажрибасини ўрганиш, Тошкент ва Қобул ҳайвонот боғлари ўртасида мустаҳкам ҳамкорликни йўлга қўйиш, чиқиндиларни йиғиш ва утиллаштириш йўналишида ҳамкорлик қилиш бўйича таклифларини айтиб ўтди. "Газета.uz"да реклама Меҳмоннинг сўзларига кўра, айни пайтда Қобулдаги ҳайвонот боғининг ҳудуди 6 гектардан иборот бўлиб, ҳукумат томонидан унга яна 20 гектар ер қўшиб берилди. Шу сабабли Қобул ҳокимлиги боғ фаолиятини ривожлантириш учун иқлими ўхшаш бўлган ҳудудларнинг шаҳарлари билан яқиндан ҳамкорликни ўрнатиш ҳаракатида. Ўзбекистон сўнгги вақтларда Афғонистон билан сиёсий, савдо-иқтисодий ва маданий-гуманитар соҳалардаги муносабатларни фаоллаштириш чораларини кўрмоқда. 2017 йил январь ойи охирида Ўзбекистон делегациясининг Кобулга ташрифи чоғида томонлар ўзаро товар айирбошлаш ҳажмини 1,5 миллиард долларга етказиш бўйича «йўл харитаси»ни имзолади.\nТошкент ва Париж қурилиш ҳамда туризм соҳасида ҳамкорлик қилади\nҚобул Бердиев ФВВ Фуқаро муҳофазаси институтига раҳбар бўлди


МЮ ҳамшаҳари "Сити"нинг "ўлжаси"га кўз тикмоқда\n13 январь, 2018, 09:10 688\nДонецкнинг “Шахтёр” клуби ярим ҳимоячиси Фред Родригес яна бир инглиз грандининг қизиқишларига сабаб бўлмоқда.\nDaily Record’нинг хабар беришича 24 ёшли бразилиялик футболчини “Манчестер Юнайтед” ҳам ўз сафида кўрмоқчи. Айтиш лозимки, бундан аввалроқ “Манчестер Сити” Фред учун “кончилар”га 50 млн евро таклиф қилган, бироқ рад жавобини олган эди.\nЖозе Моуринью Фредни мавсум якунида шартномаси якунланадиган Майкл Кэррик, Маруан Феллайни ва Андер Эррера каби футболчиларнинг ўрнида кўрмоқда. Агар ушбу трансфер амалга ошса португалиялик мутахассис Поль Погбадан кўпроқ ҳужум чизиғида фойдаланишни режалаштирмоқда.


Самарқанд вилоятида ишлайдиган раҳбарлардан 150 нафари тиббий кўрикдан ўтиб даволанмоқда. Қолган 24 нафар раҳбар ўз таътилини 28 январдан бошлайди. Бу ҳақда вилоят ҳокимлиги ахборот хизмати хабар бермоқда.\nПрезидент Администрацияси томонидан тасдиқланган жадвалга мувофиқ мамлакатимиздаги барча маҳаллий ҳокимлик ҳамда сектор раҳбарлари тиббий кўрикдан ўтиш ва даволаниш учун 7 февралгача бўлган муддатда 2 босқичда қисқа муддатли таътилга чиқмоқда.\nХабарда қайд этилишича, мазкур жадвалга кўра, бугунги кунда биринчи босқичда самарқандлик раҳбарлардан 150 нафари тиббий кўрикдан ўтиб, даволанмоқда. Жумладан, вилоят ҳокими Эркинжон Турдимов, вилоят прокурори Равшан Машарипов, вилоят ички ишлар бошқармаси бошлиғи Шавкат Раҳмонов ва вилоят давлат солиқ бошқармаси бошлиғи Аловитдин Инағомов Тошкент шаҳрида тиббий кўрикдан ўтиб, зарурий муолажа оляпти.\nВилоят ҳокимининг 3 нафар маслаҳатчиси (ёрдамчи), 48 нафар сектор раҳбарлари (туман/шаҳар прокурорлари, ИИБ ва ДСИ бошлиқлари), 96 нафар туман (шаҳар) ҳокимларининг ўринбосарлари вилоят тиббиёт марказларида тиббий кўрикдан ўтиб, муолажа олмоқда. Муолажалар жорий йилнинг 27 январига қадар давом этиши белгиланган.\nХабарда таъкидланишича, 28 январдан 7 февралгача давом этадиган таътилнинг иккинчи босқичида Самарқанд вилоятидан 8 нафар вилоят ҳокимининг ўринбосари, 16 нафар туман ва шаҳар ҳокимлари, жами 24 нафар раҳбар Тошкент шаҳрида тиббий кўрикдан ўтиб, даволаниши кўзда тутилган.\nЭслатиб ўтамиз, президент Шавкат Мирзиёев ҳам 4–11 январ кунлари таътил олганди.\n12 январ куни Самарқанд вилояти ҳокими Эркинжон Турдимов соғлигини тиклаш мақсадида таътилга чиққани маълум бўлди. У айни пайтда ҳам Тошкент шаҳрида даволанмоқда.\n17 январ куни Сирдарё вилояти ҳокими Ғофуржон Мирзаев ҳам профилактик тиббий кўрикдан ўтиш ва даволаниш учун қисқа таътилга чиққани хабар қилинди.\nҚонунчиликка мувофиқ, вилоят ҳокимлари ҳукуматнинг Тиббиёт бош бошқармасида рўйхатда туради. Уларнинг саломатлигини муҳофаза қилиш мазкур бошқарма зиммасида.


Бироздан сўнг футбол бўйича Швеция — Ўзбекистон ўртоқлик учрашуви бошланади - Халқ сўзи\n17:34 05 Сентябр 2021 Спорт\nЎйин Стокгольмдаги "Friends Arena" стадионида Тошкент вақти билан соат 18:00да бошланади.\nУчрашув МТРКнинг «Спорт» телеканалида тўғридан-тўғри эфирга узатилади.\nМаълумки, шу йил 27 август куни ЎФА словениялик мутахассис Сречко Катанес билан 2025 йилгача бўлган муддатга шартнома имзолаган эди. Келишувга кўра, у шу даврга қадар Ўзбекистон миллий терма жамоасига тренерлик қилади.\nЭслатиб ўтамиз, шу йил июнь ойида терма жамоамиз 2022 йил Катарда бўлиб ўтадиган жаҳон чемпионати саралаш ўйинларининг 3-босқичига йўл ололмагач, ўша пайтдаги мураббий Вадим Абрамов билан амалдаги шартнома бекор қилинган эди.\nСречко Катанецга ҳам мухлисларимиз жуда катта умид боғлашган. Швеция билан ўйин, гарчи ўртоқлик мақомида бўлса ҳам, янги мураббий учун дастлабки катта синовдир. Ахир рақиб кимсан Швеция!\nФутболчиларимизга омад тилаб қоламиз!\nТерма жамоамиз қуйидаги схемада майдонга тушиши кутиляпти:


Туҳмат тоши ёхуд бир-биримизни асрамасак, бизларни ким асрайди?! – 2 « O'zbekiston ERK Demokratik Partiyasi\nТуҳмат тоши ёхуд бир-биримизни асрамасак, бизларни ким асрайди?! – 2\n26 April 2015 - 9:11\nҲамма яхши билади, Ўзбекистонда ЎХҲги сайтига кириш жуда хавфли. Каримовнинг ҳукумат бошига келганига йигирма беш йилдан ошган бўлса, у шунча йиллардан буён Муҳаммад Солиҳни ўзининг биринчи душмани сифатида кўриб келади. У бутун куч-ғайратининг олтмиш фоизини мамлакатни аросатда ушлашга ва оиласидагиларни тийиб туришга сарфласа, қирқ фоизини Муҳаммад Солиҳнинг овозини ўчириш учун, уни дунё эътиборида бадном қилиш ва иложини тополса, уни жисмонан йўқ қилиб юбориш учун сарфлайди. “Мен қиламан бир юз ўн беш, Аллоҳ қилади ўн беш” деганларидек, аксига олиб унинг ҳеч бир айтган сўзи бўлмайди. Чунки, арпа экиб буғдой ўрган кимсани шу пайтгача ҳеч ким кўрмаган, ким нимани экса, ўшанинг ҳосилини олади.\nСайтни йигирма тўрт соат МХХнинг махсус бўлимлари пойтахт Тошкентда ва бутун вилоят ва туманларининг қишда иссиқ, ёзда салқин ва шинам хоналарида ўтириб, энг сўнгги услубдаги аппаратуралар воситасида муттасил назорат қилиб туради. Бу ишда, уларга АҚШлик ҳамкасабалари зимдан ёрдам кўрсатадилар, “долзарб” маслаҳатлари билан халқнинг бутун фикри-зикрини Каримов каби бир мустабид ва қонхўрнинг таъсири доирасида ушлаб туришга жон-жаҳдлари билан тиришадилар.\nУлар Американинг демократик қадрятларига зид иш олиб бораётганларини – ўзларича, ислом ва терроризм хавфини бартараф этаётганлари билан оқламоқчи бўлсаларда, президент Каримовнинг инсониятга қарши йигирма беш йилдан буён муттасил жиноятлар содир этиб келаётганидан, ҳаммадан ҳам кўра яхшироқ хабардорлар. Демократиянинг – халқ ҳокимиятининг – яъни, адолатнинг буюк мезони исломда эканлиги, кун-кундан уларга аён бўлиб бораркан, уларнинг исломни мухолиф бир куч сифатида кўриб, унга қарши янгидан-янги айбловлар ўйлаб топишга уринишлари, аслида, демократияга катта бир хавф туғдираётган бўлсада, улар буни сезиб сезмаганга оладилар. Баъзи мусулмонларнинг Қуръони карим ва Суннатда йўқ кирдикорларини рўкач қилиб, исломга қора чапламоқчи бўладилар. Бунинг асло иложи йўқлиги, уларга аён. Америкаликлар айтмоқчи, демократиянинг таъмал тоши Адолатга бориб тақаладиган бўлса, Адолат исломнинг бош мезони эканлигини, бутун дунё аҳли вафолари яхши биладилар. Демак-ки, демократия ислом маъсули ўлароқ, унинг кичик бир учқуни экан, дунёдаги эзгулик истовчи инсонларнинг мақсадлари адолат экан, Америка демократияси билан ислом мафкураси ўртасида зиддиятга ўрин бўлиши мумкин эмас. Шу каби ўзбеклар ҳам ер юзидаги инсониятнинг бир жонли бўлаги бўла туриб, чорак асрдан буён зулм ва истибдод остида қон кечиб яшаётган бир замонда, америкаликлар ва бошқа демократик давлатлардаги инсонларнинг Озодлик ва Адолат мезонларидан баҳраманд бўлиб яшаётганлари ҳам бекор бир нарса бўлиб қолади. Кимнингдир бошини жаллод нариги қирғоқда ўтмас пичоқ билан кесиб турсада, кимнингдир бу қирғоқда барчасини кўриб-билиб туриб, тўй-томоша қилаётганини, демократия, деб бўлмайди. Айни дамда, у жаллодга зимдан куч бағишлаётган, кучига-куч қўшаётган бўлса…\nЎзбекистон ҳукумати фуқароларнинг нималар ҳақида гаплашиб, нималар ҳақида фикр юритишларини билиш учун ақл бовар қилмас даражада маблағларни ҳаволарга совуради. Бу пойгада энг кўп фойда кўрадиган АҚШнинг махсус хизматлари биринчи ўринни эгалласа, иккинчи ва учинчи ўринларда Исроил билан Россиянинг махсус хизматлари туради. Президент Каримовнинг бу соҳа бўйича Хитой билан яширин ва жиддий келишувларга эга эканлиги ҳам бизга маълум. Шунинг учун ҳар кимга ҳам ЎХҲнинг сайтига киришга рухсат берилмайди. Махсус тайёргарликдан ўтган ва орқасида из қолдирмайдиган кимсаларгина зарур пайтларда сайтга кириб, маълумотларни олиб чиқадилар. Олиб чиқилган маълумот биринчи бўлиб, пойтахт Тошкентда ўнта гуруҳнинг бошлиғига тегади ва уларнинг гуруҳидаги ҳар бир одам, яна ўнта одамга, улар яна ўз навбатларида ўнта одамга маълумот тарқатадилар ва бу жараён юқоридан пастга узлуксиз давом этиб туради. Бунинг ўз-ўзидан юз минглаганларни ташкил этишини аҳмоқ ҳам яхши билади. Барчаси ЎХҲнинг тизими бўйлаб ёйилиб, ҳар қандай зарур топшириқ сингари сайтда эълон қилинаётган хабарлар ҳам бутун Республика ҳудудига уч-тўрт соат ичида ёйилиб кетади.\nБуни яхши биладиган, аммо тизимни назорат қила олмаётган МХХи ЎХҲи сайтига тўсиқ қўйиш учун тасарруфида мавжуд барча усулларни тинимсиз амалга тадбиқ қилаётган бўлса ҳам, улар сўнгги пайтларда сайтга қарши ҳеч қанақа жиддий чора қўллай олмаяпдилар, иложсизлик ва аламзадалик уларни ўзларининг ёғларига ўзларини доғлаяпди. Шу учун ҳам улар сўнгги имкон сифатида жуда катта пул сарфлаб, Европадаги компьютер қароқчиларини ЎХҲ сайтига қарши ёлладилар ва бир муддат мувафаққиятга ҳам эришдилар. Мамлакат ичкарисида талабалар ва ҳатто коллеж-лицей ўқувчиларининг қўл телефонларини қонунга хилоф турли баҳоналар билан тўғридан-тўғри бостириб бориб, титкилаб кўриб ҳам, улар ҳалигача мақсадларига эриша олаётганлари йўқ.\nБу масалада, бирор натижага эришиб бўлмаслигини ҳам улар яхши тушунадилар. Бир-бирларини умуман танимайдиган гуруҳларнинг сайт материалларини ва топшириқларни ўқиганлари замони флешларини тозалаб ташлашлари, ҳар бир аъзо учун хато қилишга ўрин қолдирмайди. Россиядаги инқирозлар туфайли минглаган ЎХҲ аъзоларининг ватанга қайтиб келиши эса, МХХнинг ишини янада мураккаблаштириб юборди.\nБиз бу гапларни мақтаниш ёки ўзимизни кўз-кўз қилишимиз учун айтаётганимиз йўқ. Йигирма йилдан буён куч-қувватимизни, ақл қўримиз ва вақтимизни нималарга сарфлаганимизни бошқалар билиб қўйишлари учун айтяпмиз. ЎХҲнинг бошқа тизимлари сингари сайтнинг ҳам ният-мақсадлари нималарга қаратилганини дўсту душманга англатиб қўйиш учун атай сўзлаяпмиз. Қолаверса, президент Каримовнинг қонли режимига тиш-тирноғи билан қарши турган мазлум ўзбекнинг кучи-қудрати ва ақл-идрокига менсимаслик назари билан қарайдиган баъзи бировларнинг кўзларини очиб қўйиш ва бизнинг фаолиятимиздан четда қолган маслакдошларимизнинг умидсизлик ва мақсадсизликка берилмасликлари учун бу сўзларни айтяпмиз!\nХуллас, юқоридаги каби ҳар хил ўй-хаёллар билан уймалашиб, Отабек Тошев деган кимсанинг чиркин иддаоларини унутай-унутай деб турганимизда, яна “Дунё ўзбеклари”да “Ўзбек мухолифати “кома”га тушди: Каримов тирик экан”сарлавҳали мақола эълон қилинди. Муаллиф Исмат Хушевнинг шахсан ўзи эди.\nМақола: Ислом Карим “тирилди” яна,\nҒанимларни қолдириб доғда.\nБўлиб ўтди катта тантана\nҚарши, Термиз аталган боғда… дея, фалсафий бир гўзал шеър билан бошланарди.\nТуғилмаган эди аслида,\nРўё эди барча-барчаси.\nБекликдан гард йўқдир наслида,\nХонлик даъво қилар нечаси.\nСоя эди тахтдаги шарпа,\nКўланкалар туш кўрар, ҳамон.\nБуғдой экиб, ўрарлар арпа,\nОлчоқларга эш бўлди замон.\nДепсинади таланган карвон,\nУстихонга захмлар етди.\nИтлар шердек бўкирар, ҳамон,\nТулки, шоқол меҳробга ўтди.\nКимга қолди миллатнинг куни,\nПайҳон бўлди минг йиллик боғлар.\nОқармади ўлканинг тонгги,\nЧаманларни қоплади зоғлар.\nСайланмоққа имкон йўқ бунда,\nШайланмоқнинг зоҳири ажал.\nМурда султон бўлгач ватанда,\nБарча ишлар унумсиз, мужмал.\nИсмат Хушлар ҳайдалгач, зотан,\nҚўйчивонсиз қолди сурувлар.\nМурда бўлди эрлар дафъатан,\nСочин юлиб, йиғлар сулувлар.\nМурда бўлгач ўлканинг хони,\nТирикликдан баҳс очмоқ куфр.\nЎликларнинг узулмас жони,\nЎлимни тан олмаган кофир… дея, дарров шеър битдиму, Исмат Хушевнинг шеърини шеър орқали англашга тушдим.\nБўлмаса, бошқа кўпчиликлар сингари шеърнинг сиртига боқиб, тўрт қатор ашъор ичидаги олам-олам маънолардан бебаҳра қолиш хавфи бор эди.\n“Кейинги пайтларда “Ўзбекистон Халқ ҳаракати” ўзининг “Ўзбекистон Олий Раҳбарияти ва Президент атрофидаги ишончли манбалари”га таяниб, бир неча маротаба Ислом Каримовнинг ногоҳаний “инсульт олгани” ва “комада ётгани”ни, бир сўз билан айтганда – унинг эрта индин муқаррар “ўлим” топишини башорат қилиб, бир неча маротаба мақолалар эълон қилди” дея, мақола давом қиларди.\nТўғри, худди шундай бўлган эди. Унинг ҳушидан кетгани, йигирма кундан ортиқ Дўрмон қароргоҳидан чиқмагани, барча-барчаси айни ҳақиқат эди. У ҳозир ҳам оғир хаста, ҳар доимгидек дори-дармоннинг зўри билан халқ кўзи учун очиққа чиқиб олиб, қармоққа тумшуғидан илинган илонбалиқдай диркиллагани билан саҳнадан тушибоқ, пичилган такадай оёқларининг жони қочиб, селкиллаб қоляпди. Атрофида ким неча врачларнинг 24 соат гирди-капалак бўлаётганлари ҳам бор гап.\nҲолатдан нафақат Муҳаммад Солиҳ ва унинг манбалари, бутун халқ, бутун дунё хабардор. Аллоҳ, кўрсатмасин, кутилмаганда минбарда нутқ ирод қила туриб тўсатдан жони узилса, Муҳаммад Солиҳнинг: “Қилмишлари учун жавоб бермай туриб, унинг ўлишга ҳаққи йўқ. Яқин қолди, у одил суд олдида халққа берган жабр-зулмлари ва инсониятга қарши содир қилган жиноятлари учун жавоб беради” деган сўзлари чипакка чиқади. Муҳаммад Солиҳ кутмаганда, мана шу каби воқеа содир бўлишидан хавфсираяпди. У, президент Каримов одил суднинг қора курсисига ўтириб, инсониятга қарши содир этган жиноятлари учун халқ кўзи олдида жавоб беришини истаяпди, холос. Мақсад: бундан кейин ҳокимият жиловини қўлига олган кимсалар, миллатга қарши жиноятлар содир этмасинлар, хаёлига келган ишни амалга ошириб халқнинг бошида зулм тегирмонини айлантирмасинлар. Билсинлар-ки, ҳар бир айтилган сўзнинг, ҳар бир амалга оширилган ишнинг жавоби бор.\nҲар бир одам, бу дунёда ҳам, у дунёда ҳам яхши-ёмон содир этган қилмишлари учун ҳисоб беришга мажбур!\nЯна, Исмат Хушев фикрини давом қилдириб, тубандагиларни ифшо қилади: “Ҳар гал бундай мақолалардан кейин дунё матбуотида Ислом Каримовнинг орзиқиб кутилган “ўлими” муносабати билан кўз кўриб, қулоқ эшитмаган турли шов-шувлар ва ваҳималар, Ўзбекистон ҳаётига оид ҳар хил тахмин ва башоратлар ёмғирдан кейинги қўзиқориндай кўпайиб кетади. “Озодлик” ва “ББС”да Муҳаммад Солиҳ жаноблари бу “хабар”га ўзича шарҳ берган бўлади. Бутун дунё сиёсатчи ва таҳлилчилари бунга ўз муносабатларини билдира бошлашади. 2013 йилнинг март ойи охирларида ҳам ЎХҲ айни мазмундаги мақолани эълон қилган эди. Мана энди орадан икки йил ўтар ўтмас, 2015 йилнинг январь ва февраль ойларида навбатдаги “башорат” эълон қилинди. Ислом Каримов “ўлими”нинг аянчли манзараси ва ундан кейинги ҳокимият учун бўлажак беомон жанг тафсилотлари – Ўзбекистон президентининг у ёки бу йиғилишдаги соғлом кўриниши, ўктам ва дадил руҳдаги маърузасидан сўнг тақа-тақ тўхтайди.\nОлдин ҳам шундай бўлган, ҳозир ҳам шундай бўлди.\nКечагина ЎХҲ манбасига таяниб, Ислом Каримовни у гўрдан олиб, бу гўрга солган дунё ахборот воситалари ўша заҳотиёқ Ўзбекистон президентининг соғ-саломат эканлигини чексиз афсус ва надомат билан тан олишга мажбур бўлишди.\nЛекин бирор киши Ислом Каримовга ўлим тилаган “Ўзбекистон Халқ Ҳаракати” ва унинг “ишончли манбалари” шаънига бир оғиз ҳам муносабат билдирмади…”\nБитта арслон отади, мингта тулки еб ётади, деган халқ орасида бир гап бор. Шунга ўхшаган Исмат Хушевнинг саволдан-савол, эътироздан-эътироз туғдирадиган чуқур ўйлаб, обдон салмоқлаб кўриб, сўнгра айтилган фикрларига бирданига жавоб бериш жуда ҳам қийин. Бошдан охир ул кишининг сўзларини, бўлиб-бўлиб келтирсак-да, келтирилганларга бўлиб-бўлиб баҳоли қудрат муносабат билдирсак, биз учун ончунон осонроқ кечарди. Ҳар бир жумла остида ранг-баранг ташбеҳлар ётган бўлиб, уларнинг битта қиррасинигина очолсак, биз фақир мақсадимизга етган бўлардик. Қолган бир қисмини бизга ўхшаганлар, босқичма-босқич чорак аср давомида очолса, ундан ҳам ортганларини келажак авлодларимиз асрлар асносида ўрганиб, секин-аста босқичма-босқич очиб бораверардилар. Президентимиз айтганидек, “Янгисини қурмасдан туриб, эскисини бузиб бўлмайди”. Чунки ўзбекнинг ўз йўли, ўзига хос ва мос айтадиган мустақил сўзи бор, нима деганда, “ўзбек – модели”ни бутун дунё, ўз-ўзидан эътироф этмади. Бутун ер юзи инқирозлар гирдобида қолиб, инсоният бошини йўқотиб қўйганда, бизларни “ўзбек – модели” тўсатдан ёприлиб келган пўртаналардан, қуюнлар ва оқибати аянчли фалокатлар келтириб чиқариши мумкин бўлган муаммолардан асраб қолди. Кутмаганда, Оролда пўртана туриб, Япония сингари бизларнинг устимизга ҳам сунами ёпирилса, Оқсаройни ер юзидан тўфон супириб кетса, нима бўларди?!\nБиз ЎХҲи ва унинг нашри бўлган сайтимиз манфаатларини кўзлаб, иш кўряпмиз, холос. Биз миллатни ва мамлакат манфаатини Муҳаммад Солиҳнинг шахсияти билан қориштирганимизда эдик, бизларнинг Муҳаммад Солиҳдан, Муҳаммад Солиҳнинг президент Ислом Каримовдан фарқи қолмасди. Муҳаммад Солиҳ ҳар бир ўзбекнинг эркинлигини ва ўлканинг озодлигини таъминлаш йўлида бошқалардан кўра кўпроқ зиён-заҳмат тортиб келаётгани ва бошқаларимизга нисбатан сиёсий тадбиркор ва тўғри сўзлиги учун ҳам бизларнинг йўлбошчимиз, вассалом. Шунинг учун ҳам унинг қарашлари ва сиёсий ҳаракатларига отилган ҳар қанақанги ғаразли ва ёлғонларга, ундан аввал бизлар кўксимизни тутамиз, уни дўст тутинганларга дўст тутиниб, душманларига душманлигимизни ошкора билдириб қўямиз. Албатта, Исмат Хушев унинг душмани ҳам, сиёсий рақиби ҳам эмас. Ҳар ҳолда, Муҳаммад Солиҳнинг ўзи Исмат Хушевни шундай, дея эътироф этиб келади. Унинг ғайрат-шижоати ва тиниб-тинчимаслигидан ҳайратга тушишини яширмайди.


Ўзбекистоннинг қайси вилоятида гиёҳванд модда истеъмол қилувчи ёшлар кўплиги маълум қилинди\n11-09-2020, 17:07 2 240\nСенатда гиёҳванд модда истеъмол қилувчиларни даволаш ва шундай касалликларнинг олдини олишга қаратилган қонун муҳокама қилинди. Қонун муҳокамаси жараёнида ИИВ вазири ўринбосари Азиз Икрамов гиҳёванд модда истеъмол қилувчи ёшлар бўйича маълумот берди.\n“Соғлиқни сақлаш вазирлиги томонидан берилган маълумотга кўра гиёҳванд моддалар истеъмол қилувчи 5889 нафар ёшлар рўхатга олинган. Уларнинг асосий қисми Андижон вилояти – 1232, Тошкент шаҳри – 1188 ва Фарғона вилоятига – 1093 тўғри келмоқда. Бошқа вилоятларда гиёҳванд модда истеъмол қилувчи ёшлар сони 500-600 кишини ташкил қилади”, – дейди вазир ўринбосари.\nИкрамовнинг сўзларига кўра, ёшлар асосан психотроп дори воситаларини истеъмол қилади. Шундай препаратлардан бири “Тропикамид” экани айтилмоқда. Ушбу препаратлар оқибатида ёшлар аянчли жиноятлар содир этаётгани маълум қилинди.\nЎзбекистон янгиликлари » Жамият » Ўзбекистоннинг қайси вилоятида гиёҳванд модда истеъмол қилувчи ёшлар кўплиги маълум қилинди


ГФР ҳукумати Америка дипломатларини мамлакатдан чиқариб юбормоқчи - www.Voydod.net\nГФР ҳукумати Америка дипломатларини мамлакатдан чиқариб юбормоқчи\nАгар Америка дипломатлари телефон қўнғироқларинияширин тарзда тинглагани ҳақидаги маълумот тасдиқланса, Германия ҳукумати АҚШ элчиларини мамлакатданчиқариб юборишга тайёр. Бу ҳақда Германия ички ишлар вазири Ханс-Петер Фридрих баёнот берди.\n“Агар элчихона ёки бошқа муассаса ходимларидан кимнингдир бу ишга алоқаси бўлса, ужазоланиши аниқ. Агар сўз дипломат ҳақида борса, у мамлакатдан чиқариб юборилади”, – деди Фридрих ARDтелерадиокомпаниясига берган интервьюсида.\nШу билан бирга, ИИВ раҳбариушбу можаро Берлин ва Вашингтоннинг муносабатларига путур етказмаслигига умид билдирди. Европа ОАВматериалларига кўра, АҚШ Миллий хавфсизлик агентлиги телефон суҳбатларини тинглаган ва ЕИга аъзо 28 тамамлакатнинг вакилларини кузатиб борган. Ушбу давлатлар орасида Германия, Франция, Испания ва Италия ҳамбор. Британиянинг “The Guardian” нашри ёзишича, Америка разведкаси ушбу мамлакатларнинг Вашингтондагиэлчихоналарини ҳам кузатган.\nБундан олдин октябрь ойида Германиянинг “DerSpiegel” журнали АҚШ махсус хизмати ГФР канцлери Ангела Меркелнинг ҳам телефон суҳбатларини тингланган бўлишимумкинлигини маълум қилган эди.


Автобусда ёниб кетганларнинг ўлими бўйича тиббий...\n19.01.2018 12:58 0 2956\nОқтўба вилояти Соғлиқни сақлаш бошқармаси бошлиғи Асет Калиев Иргиз туманида ёниб кетган автобусда ҳалок бўлганларнинг ўлими юзасидан тиббий хулосани айтди.\n— Биз туни билан ҳалок бўлганларнинг ўлими сабабларини ўргандик. Тадқиқотлар натижасига кўра, одамлар тутундан бўғилиб эмас, термик куйиш оқибатида вафот этган. Биз ўз ишимизни якунладик. Эндиликда ҳуқуқни муҳофаза қилувчи идоралар ишни давом эттиришлари мумкин.\nАввал хабар берганимиздек, автобусда 57 нафар фуқаро бўлган. Улардан 52 нафари вафот этган. 5 нафари эса автобус ичидан чиқиб қолишга улгурган. Уларнинг уч нафари Қозоғистон фуқароси, икки нафари эса Ўзбекистон фуқароси бўлган. Юз берган ҳодиса муносабати билан «тезкор линия»лар ишга туширилди.


АҚШ Ўзбекистонга қиймати $330 мингдан зиёд бўлган тиббий ниқоблар юборди – Газета.uz\nАҚШ Ўзбекистонга қиймати $330 мингдан зиёд бўлган тиббий ниқоблар юборди\nАҚШдан беғараз кўмак сифатида қиймати 330 минг доллардан зиёд бўлган 240 минг дона тиббий ниқобларнинг биринчи қисми Ўзбекистонга олиб келинди. Мазкур инсонпарварлик юки «Global Jewish Assistance and Relief Network» жамғармаси ва Бухоро яҳудийлари жаҳон конгресси томонидан етказилган.\nLotinchada 9 август 2021, 14:49 Жамият\nБугун, 9 август куни «Global Jewish Assistance and Relief Network» (АҚШ) жамғармаси томонидан беғараз ёрдам сифатида тақдим этилган тиббий ниқобларининг биринчи қисми Ўзбекистоннинг Нью-Йорк шаҳридаги Бош консулхонаси ва Исроилдаги элчихонаси ҳамкорлигида Тошкентга етказилди, деб хабар бермоқда «Дунё» АА.\nУмумий қиймати 330 минг доллардан зиёд бўлган қарийб 270 минг дона тиббий ниқобларнинг 134 минг 400 донаси бугун Ўзбекистонга олиб келинди.\nШу кунга қадар пандемияга қарши кураш доирасида жамғарма Россия, Украина, Беларусь ва Молдовага 200 миллион АҚШ долларидан зиёд миқдордаги гуманитар кўмак юборган.\n«Ўзбекистон мен жуда қадрдон мамлакат. Ота ва онам Иккинчи жаҳон уруши йилларида Ўзбекистонга эвакуация қилинган. Улар Тошкент шаҳрида танишган ва турмуш қурган. Қийин паллада ота-онамга бошпана берган Ўзбекистон ва унинг меҳмондўст, бағрикенг халқига бутун оиламиз номидан миннатдорлик билдираман. Ўзбек халқининг чин инсоний туйғулари натижасида уруш йилларида яшашдан бутун умидини узган минглаб инсонлар, жумладан, ота-онамга омон қолиш насиб этган. Мен ушбу хайрия кўмагини ўзбек халқи олдидаги ўз бурчим, деб биламан ва бу ишга қўл урганим менга катта мамнуният бағишлайди. Жамғармамиз томонидан Ўзбекистон халқига гуманитар ёрдам юбориш амалиётини бундан кейин давом эттиришни режалаштирмоқдамиз», — деди «Global Jewish Assistance and Relief Network» жамғармаси асосчиси ва директори Элиезер Автзон.\nМазкур инсонпарварлик юкини Ўзбекистонга юбориш харажатлари Пенсильвания штати Филадельфия шаҳрида тадбиркорлик фаолиятини олиб бораётган ўзбекистонлик Фурқат Ражабов ҳисобидан қопланди, дейилади хабарда.\nАввалроқ, Ўзбекистонга COVAX механизми доирасида АҚШдан 3 миллион доза Moderna вакцинаси олиб келинган эди.


«коррупция» тегли мақолалар – Газета.uz\n«коррупция» тегли мақолалар\n23 апрель 2021, 15:31\n22 апрель 2021, 20:27 1\n16 апрель 2021, 15:01 1\n«Давлат нима билан қудратли? Қонун билан. Ҳеч кимни бунақа қилишига йўл қилмаймиз. Бу нарсалар бизга сабоқ бўлиши керак», — деди Шавкат Мирзиёев мамлакатда кузатилаётган коррупция ҳолатлари ҳақида.\n4 апрель 2021, 17:07\n30 минг доллар эвазига прокуратурага ишга жойлашни ваъда қилган шахс ушланди\nПрокуратура органларига ишга жойлаштиришни ваъда қилган шахс сўралган 30 минг доллардан 5 минг долларини олаётганида қўлга олинди.\n1 апрель 2021, 14:02\nСамарқандда талабадан $500 сўраган декан ўринбосари ушланди\nСамарқанд давлат университетида декан ўринбосари 1 курс талабасидан 500 АҚШ доллари сўраган. Маълум бўлишича, у талабанинг оралиқ назорат ишини ижобий ҳал қилиб бермоқчи бўлган.\n30 март 2021, 10:42 1\nКоррупцион жиноятлар асосан ким томонидан содир этилиши маълум қилинди\n2020 йилда 2 270 кишига нисбатан коррупция билан боғлиқ жиноий иш очилган. Таҳлилларга кўра, коррупция билан боғлиқ жиноятлар асосан ишсизлар ҳамда таълим, тиббиёт, банк, қурилиш ва ички ишлар тизими ходимлари томонидан содир этилган. Коррупцион жиноятларнинг деярли 90 фоизи қуйи бўғин (туман, шаҳарлар) ходимлари ёки мансабдор шахслари томонидан содир этилган.\n18 март 2021, 17:30\n«Тошкент шаҳар сув таъминоти» директори ўринбосари 3 млн сўм пора олаётганда ушланди\nТошкентда «Тошкент шаҳар сув таъминоти» МЧЖ директори ўринбосари ва бўлим бошлиғи 3 млн сўм пора олаётганда ушланди.\n«Сўғдиёна» — «Турон» учрашуви бош ҳаками футбол учрашувларни бошқаришдан вақтинча четлатилди\n14 март куни бўлиб ўтган «Сўғдиёна» — «Турон» учрашуви бош ҳаками Виктор Серазитдиновнинг мазкур учрашувдаги фаолияти қониқарсиз деб баҳоланди ва ҳакамлик фаолиятидан номуайян муддатга четлатилди. Шунингдек, махсус инспекция томонидан мазкур ҳолат бўйича ўрганиб чиқиш ишлари бошланди.\n15 март 2021, 14:32\n«Буларга ким чора кўради? Қачонгача чидаш мумкин?» — «Турон» жамоаси бош мураббийи Исломбек Исмоилов\nЎзбекистон Суперлигасида «Сўғдиёна» — «Турон» учрашуви бўлиб ўтди. Ўйиннинг 52-дақиқасида баҳсли ҳолат юзага келди ва ушбу ҳолат хақида ўйиндан сўнг бўлиб ўтган матбуот анжуманида «Турон» бош мураббийи футболдаги коррупция ҳақида ва адолатсизлик ҳақида гапирди.\n15 март 2021, 09:53\nТалабалар совғасини «арзимас нарса» деб атаган Бухоро давлат университети ўқитувчиси ишдан бўшатилди\nБухоро давлат университетида талабаларнинг 8 мартга совғасини «арзимас нарса» деб атаб, «энди ҳаммаси бошқача бўлади» дея огоҳлантирган ўқитувчи ишдан бўшатилди.\n10 март 2021, 12:21\nЖиззахда дарахтларнинг кесилганини яшириш учун пора талаб қилган атроф-муҳитни муҳофаза қилиш ходими ушланди\nЖиззах вилоятида дарахтларнинг кесилганини яшириш учун фуқародан 2 млн сўм миқдорда пора талаб қилишда айбланаётган атроф-муҳитни муҳофаза қилиш ходими ушланди.\n26 феврал 2021, 12:01\nАдлия вазирлиги қонун ҳужжатларининг коррупцияга қарши экспертизасини ўтказиш тартибини тасдиқлади. Жараёнга жамоатчилик жалб қилинади — фуқаролар regulation.gov.uz порталида чеклист тўлдириб норматив-ҳуқуқий ҳужжатлар лойиҳалари бўйича ўз фикрларини билдиришлари мумкин.\n23 феврал 2021, 10:25 1\nЖиноят кодексининг янги таҳририда коррупциявий жиноятлар учун жавобгарлик кучайтирилади. Жумладан, давлат хизматчиларининг ноқонуний бойиши тўғрисида модда ва номоддий фойда тўғрисида норма пайдо бўлади.\n28 январ 2021, 11:17\nTransparency International халқаро ташкилотининг 2020 йил учун Коррупцияни қабул қилиш индексида Ўзбекистон 146-ўринни эгаллади. Бу 2019 йил кўрсаткичига қараганда 7 поғонага юқори. COVID-19 пандемияси коррупция авж олган ва авторитар раҳбарлар учун давлат харажатлари устидан назоратни енгиллаштириш ва фуқаролар эркинликларини чеклаш учун баҳона бўлди, дейилади ҳисоботда.


15 июль, 2020, 18:22\nТеглар:Милан | Реал | Манчестер Юнайтед | Барселона | Кака | Роналдиньо\n"Сан Сиро" эгалари тақдирига назар ташлаймиз.\n“Биз “иблислар” жамоасини ташкил қиламиз. Формамиз олов каби қизил ва рақибларимизни даҳшатга солиш учун қора ранглардан ташкил топади”. Бу гаплар 1899 йилнинг 16 декабрида “Милан” клуби асосчиси Герберт Килпин томонидан айтилган эди. Дарҳақиқат, йиллар давомида “россонерилар” “кўҳна қитъа” фаворитлари сафида эътироф этиларди. Бироқ клубдаги муаммолар уни совринлар учун курашдан четга чиқариб, еврокубок йўлланмалари учунгина кураша оладиган жамоа даражасигача тушиб кетишига сабаб бўлди.Бутун Европани зир титратган “Милан”га нима бўлди? Асл муаммо нимада? Бугун ушбу буюк клубнинг XXI асрда босиб ўтган йўли ҳақида сўз юритамиз...\nXXI аср бошларида жамоани қабул қилиб олган Карло Анчелотти 8 мавсум давомида “қизил-қоралар” билан катта муваффақиятлар қозонди: 2 бор Чемпионлар лигаси, шунча УЕФА суперкубоги, 1 мартадан Скудетто, мамлакат кубоги ва суперкубогини боши узра баланд кўтарди. Ундан ташқари, ҳужумкор ўйин услуби орқали доимо гранд клублар билан тенгма-тенг кураш олиб борди. Албатта, улкан муваффақиятлар дебочаси сифатида “Олд Траффорд”да бўлиб ўтган 2002/2003 йилги мавсум Чемпионлар лигаси финалини эслаб ўтиш жоиз. Ўта асабий руҳда ўтган ушбу финалда Анчелотти ўз рақобатчиси Марчело Липпига қараганда шогирдларига кўпроқ мотивация бера олган эди. Акс ҳолда, “Милан” футболчилари пенальтилар сериясида кетма-кет икки бор адашса-да, якунда “Орзулар театри”дан “шалпангқулоқ” билан қайта олмас эди. Мураббий эффекти “Ювентус”га қарши баҳсда катта саҳнага чиқди. Ва тақдирнинг ҳазилини қарангки,орадан 2 йил ўтиб, ҳудди шу жиҳат италиялик мутахассис ва унинг шогирдларига панд берди. “Ливерпуль” билан Истанбулда кечган ўйин ўшанда миланликларга мухлислик қилган барча учун қўрқинчли тушдек эсланади. Финал учрашувининг 1-бўлимидаёқ 3 та гол уриб, йирик ҳисобда олдинга ўтиб олган “россонерилар” билан иккинчи қирқ беш дақиқаликда мутлақо бошқа жамоа ўйнаётгандек эди, гўё. Танаффусдан кейин, дастлабки 15 дақиқадаёқ 3 та тўп қабул қилиб олган Мальдини бошлиқ миланликлар ўзларига кела олмади ва футбол лотереясида кубокни мерсисайдликларга бой берди. Кимсан Пирло ва Шевченко ҳал қилувчи зарба йўллашда хатога йўл қўйган финалда жамоадан натижа кутиш бироз мушкулдек эди. Бу каби мағлубиятга қарамай, айнан Анчелотти мураббийлик қилган давр “россонерилар” тарихида энг шонли йиллар сифатида эсланади. Ва шу сабабли ҳам италиялик мутахассиснинг жамоани тарк этиши “Милан” клубига қимматга тушди.\n“Карло ота” жамоани кетма-кет 8 йил бошқарган бўлса, ундан кейин шунча муддат ичида раҳбарият яна 8 нафар мутахассисни алмаштирди. 1 мавсум аввал бутун Европани зир титратган, Чемпионлар лигаси финали остонасида Сэр Алекс Фергюсон шогирдларини доғда қолдириб, ҳал қилувчи баҳсда “Ливерпуль” клубидан Истанбулдаги даҳшатли камбек аламини олган “россонерилар” ҳам, уларнинг мухлислари ҳам келаётган мавсумларда қандай натижалар кутиб турганини хаёлларига келтирмаган бўлсалар керак...\nАфсонавий “Милан” клуби сўнгги бор Европа Чемпионлар лигасида бундан роппа-роса 6 мавсум илгари иштирок этган. Шунда ҳам нимчорак финалда ўз юришларини тўхтатган. Ўзининг шонли тарихи давомида ушбу турнирда 7 бор ғолиб бўлган мазкур клуб, афсуски, бугунги кунда Европа лигаси учун курашмоқда. Италия А Сериясида ҳам ишлар у қадар яхши эмас. Аслида, ёмон дейиш ҳам мумкин, аммо сўнгги турларда Пиоли шогирдлари бироз ўзларига келгандек туюлмоқда ва бу ҳолат жамоа аста-секин ўз даражасига қайтаётгандек таассурот қолдирмоқда. Шунга қарамай, “россонерилар” турнир жалвалида тарихан ўзларига мутлақо мос бўлмаган, бироқ сўнгги йилларда анча кўникиб қолган 7-поғонада кетмоқдалар. Боз устига, миланликлар Скудеттони 2010/2011 йилги мавсумдан бери қўлга кирита олмаяпти. Нафақат Италия, балки бутун дунёда миллионлаб мухлисларига эга бўлган ушбу жамоа учун бундай натижалар огоҳлик қўнғироғи вазифасини ўташи керак. Ахир 8 мавсумдан бери бир клубнинг шоҳсупадан тушмаётганлиги ҳам чемпионат нуфузига, ҳам мухлислар қизиқишига салбий таъсир кўрсатиши турган гап.\nБундан ташқари, бугунги “Милан” на дунёга машҳур юлдузларни жамоага жалб қилмоқда, на шундай истеъдодларни кашф этмоқда. Тўғри, жамоада бир қанча ёш футболчилар тўп сурмоқда. Бироқ футбол оламига Паоло Мальдини, Франко Барези, Пирло, Кака каби ўнлаб машҳурларни танитган ва экспорт қилган клубдан кўпроқ нарса кутилиши табиий.\nАслида, бу пасайишга сабаб раҳбариятнинг ғалати ва тушунарсиз қарорлари, дейиш мумкин. Яъни, футболдан кўра кўпроқ сиёсат борасида ақлли юришлар қилган Сильвио Берлускони афсонавий клубни жар ёқасигача олиб келди. Жамоадан максимал фойда кўришни мақсад қилган миллиардер умидли футболчиларни катта нархларга пуллайди ва уларнинг ўрнини боса оладиган трансферларни амалга оширмайди. Буни устига, жамоадаги футболчиларнинг ёши ўтаётганлиги туфайли ўйинларида пасайиш кузатилаётганлигини ўз вақтида ҳис қилмаган клуб мутасаддилари ҳалигача афсус чекаётган бўлса ажаб эмас.\n“Қизил-қоралар” сўнгги бор Европада тенгсиз эканлигини амалда исботлаган мавсумдан кейин таркибида кескин ўзгаришлар юз берди. Миланликлар сафини бирин-кетин Роналдо, Жилардино, Кака, Дида, Тиаго Сильва, Пирло, Неста каби афсоналар тарк этди, Мальдини, Кафу, Сержиньо сингари даҳолар эса ўз фаолиятини якунлади. Таркиб жиҳатидан оқсашни бошлаган “россонерилар” ўз сафига Эмерсон, Пато, Абьятти, Матри, Абате каби ёш ва истеъдодли футболчилар билан бир қаторда Замбротта, Роналдиньо, Бекхэмдек юлдузларни қўшиб олди. Кейинчалик ҳам бир қатор кўзга кўринарли ишлар қилинди. Бироқ деярли ҳар мавсум мураббий алмашгандан сўнг аксарият футболчиларнинг ҳам ҳафсаласи пир бўлди, ўз даражасини йўқотди.\nЮқоридаги муаммолар табиийки, клубнинг молиявий мавқеъини ҳам пастлашига олиб келди. Дунёга машҳур Форбес нашри маълумотларига қараганда, 2011 йили “Милан”нинг асосий таркиби 838 млн долларни ташкил қилган. Бу рақамлар йилдан йилга пастлашда давом этган ва 2019 йилга келиб, 583 млн долларгача тушган. Аксарият рақам ва фактлар ушбу жамоани ўртамиёна клублар сафига тобора чуқурроқ шўнғиётганлигини кўрсатмоқда.\n7 карра Чемпионлар лигаси ғолиби, 18 марта Скудеттони қўлга киритган “россонерилар” ҳар иккала натижа борасида 2-ўринда туради. Бундан ташқари, улар турли йилларда Италия кубогини 5 ва супуркубогини 7 бор бошлари узра баланд кўтаришган. Афсуски, клубнинг бугунги умумий ҳолати яхши эмас. Лекин жамоа аввалги, ўзи лойиқ бўлган даражага қайтиши учун имконият мавжуд ва айтиш мумкин-ки, мухлислар, бош мураббий ва футболчилар кўзида умид учқунлари кўринмоқда. Энди бу вазиятда раҳбариятнинг ҳам масъулияти юқори. Чунки мунтазам ўсишга эришаётган мураббий Стефано Пиолига яна 1 мавсум имконият бериш лозим, назаримизда. Сабаби айнан у аксарият футболчилар билан тил топишишга эришмоқда ва энг муҳими, унга қўл остидагилар ҳамда мухлисларнинг меҳри тобора тушиб бормоқда.\nЯна бир жиҳат “қизил-қоралар” учун ўта муҳим ва долзарб ҳисобланади: таркибдаги умидли ва ёш ўйинчиларни сотиб юбормаслик. Бугунги кунда “Милан” таркибида Доннарумма, Тэо Эрнандес, Беннасер, Франк Кесси, Лукас Пакета, Хакан Чалҳанўглу, Анте Ребич, Леао каби умидли футболчилар ҳаракат қилмоқда ва айни пайтда уларнинг жамоада қолиши муҳим. Қўшимчасига, Хамес, Лука Йович, Эрик Ламела, Коутиньо каби ҳозирги клубида кам ўйин амалиётига эга бўлаётган футболчилар сотиб олинса, нур устига аъло нур бўлар эди. Бундай футболчиларга янги муҳитда мотивация топиб бериш анча осон кечади.\n“Милан” клубининг яна ўзи лойиқ бўлган чемпионлик шоҳсупаларига қайтиши ҳар бир футбол иҳлосмандини хурсанд қилиши шубҳасиз. Ҳужумкор, чиройли футбол кўрсатадиган, ҳимояда тартибли ўйнайдиган “россонерилар”ни барча ёқтиради ва умид қиламизки, уларнинг “камбеки” узоқ куттирмайди.


Андижон вилоятида ҳам аҳоли бандлигини таъминлаш, уларнинг турмуш шароитини яхшилаш мақсадида кенг кўламли ишлар олиб борилмоқда.\nШаҳрихон туманидаги «Муҳаммаджон юксак орзуси» фермер хўжалигида ёшларни касб-ҳунарга ўқитиш, бандлигини таъминлаш масалаларига бағишланган кўргазмали семинар ана шу йўналишдаги амалий ишлардан бири бўлди.\nУнда туман ҳокими Х.Дадахонов бошчилигида «Темир дафтар» ва «Ёшлар дафтари»га киритилган ёшларнинг деҳқончилик билан шуғулланиши учун ер майдонлари ажратиб бериш масаласи кўриб чиқилди.\nДеҳқончилик билан шуғулланиш истагидаги ёшларнинг таклиф, фикр-мулоҳазалари тингланди. Якунда «Сегаза озод диёри» массивидаги «Муҳаммаджон юксак орзуси» фермер хўжалиги тасарруфидаги экин майдонидан 2,6 гектар ер майдони 26 нафар ёшларга ажратиб берилди.\nДеҳқончилик қилиш учун ер олган ёшларга экин майдонидан самарали фойдаланиш бўйича зарур тавсия ва маслаҳатлар берилди.\nШунингдек, Балиқчи туманидаги Шеробод ва Сортепа маҳаллаларида истиқомат қилаётган уюшмаган ёшлар иштирокида ҳам ана шундай семинар ўтказилди. Унда туман ҳокими Ж.Абдурайимов ёшлар бандлигини таъминлаш борасида олиб борилаётган ишлар, деҳқончилик қилиш учун ажратилган экин майдонларидан оқилона фойдаланиш эвазига мўл ҳосил олиш, халқимиз дастурхонини сифатли қишлоқ хўжалиги маҳсулотлари билан тўлдириш зарурияти ҳақида гапирди.\nШу куни деҳқончилик қилишни мақсад қилган ёшларнинг 100 нафарига «Шераличек» массивидаги экин ерларидан 10 сотихдан ажратиб берилди.\n– Маҳалламиздаги кўплаб ёшлар иш йўқлигидан ҳар йили ишлаб, даромад топиш учун хорижга, асосан Россияга кетар эди, – дейди Сортепа маҳалласида яшовчи Аҳрорбек Раҳимов. – Коронавирус пандемияси туфайли четга чиқишнинг имкони бўлмаяпти. Бу ҳолат бутун оиламизга салбий таъсир кўрсатмоқда. Ахир ишламасдан, тирикчилик ўтказиш қийин. Мана шундай қийин бир пайтда биз, ёшларга алоҳида эътибор кўрсатиляпти, 10 сотихдан ер ажратиб берилди. Бу албатта, иш билан банд бўлиш, энг асосийси, деҳқончилик қилиб даромад топиш имконини беради. Энди ернинг “тили”ни топиб, оқилона фойдаланилса, табиат “инжиқлиги”ни қилмаса юртимизда меҳнат қилиб оиламизни таъминлаймиз.\nАндижон вилоятидаги барча туманларда ишсиз ёшларга деҳқончилик қилиш учун ер майдонлари ажратиб бериш жараёни давом этмоқда.


00:00 / 26.04.2011 | eski savollar | 1821\nАссалому алайкум!Савол: Хозирда Аллохга шукрлар булсинким, исломий илмларда анча ривожланиш бор. Хусусан, сиз томонингиздан чоп этилаётган китоблар бунга мисол була олади. Лекин шу билан бирга яна бир ачинарли томони бор: бу китоблардан хамма хам бирдай фойдалана олмаётир. Биргина узимизни туманни мисол келтираман. Бутун бошли туманда бирорта хам диний китоблар сотиладиган дукон тугул раста хам йук. Якшанба кунлари бир-икки кишилар раста очиб утиришади, купрок табобатга оид китобчалар, пишириклар тайёрлаш, туш таъбири каби китоблар. Растини тагида диний китоблар хам бор. Лекин сахих китоблар деб булмайди. Лавхи бузруг ва шу каби китобчалар. Жуда борса намоз укишни ургатадиган китоблар топилади. Илм олиш, Куръонни урганиш ишлари коникарсиз ахволда деб уйлайман. Узимни бошимдан утган бир ходисани келтирмокчиман шу уринда. Илмга кизика бошлаганимда, узи-узидан устозга, яъни тажвид ва кироат илмини ургатадиган устозга хожатим тушди. Туманимиздаги машхур кори акани уйларига бордим. У киши мени укитиб курдилар. Лекин, узр сизни укита олмайман. Аслида бутун дунё буйича дарс утишга, кироат илмини ургатишга хужжатим бор, лекин рухсат беришмайди ургатишга, деб рад килдилар. У кишининг шогирдларини олдига бордим. У киши хам ана-мана килиб, ургатишни истамадилар. Лекин шундай кийинчиликлар билан булсада, бир устозни топиб, Куръондан ёдлаганларимни утказиб олдим. Гохида шуларни уйлаб, хафа булиб кетаман. Халкимиз орасида илм олишнинг сустлашиб кетаётганилиги сабаб, бузгунчи окимларга кириб, кушилиб колишлар, миссионерлик гурухларига кушилиб кетишлар учраб туради. Буларнинг барчасининг сабаби диний илм олишга рухсатнинг чекланганлиги, диний билими бор мутахассислар булсада, улар ишларига масъулият билан ёндоша олмаётганликларидан деб биламан. Биргина оммавий ахборот воситаларини олайлик. Хафтада бир куни жума куни "Зиё" студиясининг курсатувлари ёки "Хидоят сари" курсатуви эфирга узатилади. Унда хам динга тааллукли илмлар тилга олинсада, асос булган илмлар тилга олинмайди. Ибодат, охират, савол-жавоб, уламоларнинг фатволари, илмий сухбатлар умуман олиб борилмайди. Жума кунги мавъизалар хам шу ахволда. Гуёки динни номига олиб юрилаётгандек. Имомлар хам гофилдайлар менинг назаримда. Лекин хаммалари хам эмас. Айрим имомларимиз фикхий дарслар олиб боришга харакат киладилар. Айникса кучага чикиб, аёл-кизларимизнинг ахволини курганимда дардим баттар ошиб кетади. Ахир уларга хам кимдир насихат килса, бу юришларидан кайтадиларда! Билмасалар кандай кайтишсин! Купчилик иймон нималигини, намоз нималигини билмай утиб кетаверадими!? Ахир уларга ургатиш керакку! Ким ургатади!? Улар каерга боришсин!? Ислом даргохларида укиш хам хамманинг кулидан келмаса, масжид имомлари акалли масжид ва махалла кавми уртасида дарслар уюштирмаса, мусулмонларнинг узлари узаро дарс киламиз, деб йигилса, ушлаб, олиб бориб сурок килса. Бу кетишда нима булади, деб гохида уйлаб коламан. Кулимдан келгани эса хасратимни кимгадир тукиб солиш. Ахли илмларга насихат килгим келади. Калбимда хатто уларга айтадиган гапларимни хам кайтариб оламан. Лекин улар билан учрашганимда кандайдир куч уларга гапирмасликка ундайди, балким шайтондир, балким нафсимдир бу ундаётган куч, билмайман. Гохида телевизордан ёки одамлардан фалончини ваххобий деб олиб кетишибди, камашибди. Пистончи сокол куйгани учун 15 сутка утириб чикибди, кабилидаги гапларни эшитамиз. Буни эшитгандан кейин ким хам исломга мойил буларди. Албатта хаммага жони, якинлари ширинда. Мана шундай вахималар асосида кишилар диндан куркиб колишди. Улар биргина шу бахона билан илм олиш, амру маъруф ва нахий мункарни тарк килишади (хатто имомлар хам).Гапирсам гапим тугамайди мухтарам устоз!Диний идоранинг веб сайти оркали муфтий хазратларига куплаб мактубларни жунатиб курдим. Лекин жавоби келмади. Гохида уйланиб коламан. Бизни юртда хам ташаббус килиб, мусулмонларнинг хакки-хукукини химоя килиб чикадиган уламолар бормикин, деб. Мухтарам устоз! Сиз мазкур ходисаларга кандай мулохаза билдира оласиз? Бу каби камчиликларни кандай тугриласа булади? Бу борада сиз томонингиздан ва бошка эътиборли уламолар томонидан кандай ишлар амал оширилиши режалаштирилмокда? Гапим купайиб кетган булса, огир олмайсиз деган умиддаман. Мени тушуниб турибсиз деб умид киламан.Субхонака Аллохумма бихамдик. Ашхаду ан лаа илааха илла анта астагфирука ва атубу илайка.\n- Мен ҳеч нарса қила олганим йўқ. Сиз ва сизга ўхшаган азизларимиз қанча койисангиз, танқид қилсангиз, сўксангиз ва ҳақорат қилсангиз қабул қилишга тайёрман. Сиз мен томонимдан чоп этилаётган китоблар мисол бўла олишини айтибсиз. Эҳтимол, мисол бўла олмас. Яқинда бир танишим ўша арзимас китобларни санаган экан олтмиш бешта чиқибди. “Зикр аҳлидан сўранг”нинг 113 сони нашрга тайёрланмоқда. Дискларнинг сони етмиштага етиб қолди. Радиолардаги эшиттиришларни санай олмапти. Бунинг устига китобларимни рус тилига таржима қилишни ҳам бўйнимизга олганмиз. Ҳозир бешта китоб чоп бўлди. Ўттизга яқини таржима бўлди. Ҳафтада беш кун катта имомлар ва дийний ўқув юртлари устозларига дарсим бор. Саккизта халқаро ташкилотларга аъзолигим бор. Уларнинг ҳам ўзига яраша хизматлари бор. Сиз уламоларни танқид қилиб мактуб ёзган ушбу портални ҳам мен ташкил қилганман ва ундан ҳозир ўн бешдан ортиқ сайт ишлаб турибди. Улардаги кўп маълумотларни мен ёзганман. Ушбу сиз мактуб ёзган бўлимдаги саволларга ҳар куни бир неча соат сарфлаб жавоб бераман. Ҳар ҳафта икки кун омма учун расмий қабулим бор. Бунинг устига турли маросимларда кунига ўртача икки марта маъруза қиламан. Яна бошқа ишлари ҳам бор. Уларни ҳам айтадиган бўлсам, гап кўпайиб кетади. Бу ёғига сиз нима қилишни айтиб турсангиз, қўлдан келганича бажариб туришга ҳаракат қиламиз.- Ўз мазҳабимизни керагича ўрганишга имкон бўлмаса, бошқа тоифаларга эргашиб кетиш мумкинлиги ҳақидаги гапингизни энди айтаётган бўлсангиз, биз буни йигирма йилдан бери айтиб келмоқдамиз ва шунга яраша амал ҳам қилмоқдамиз.- Имом домлалар сизга тажвид ўргатиша олмаган бўлсалар, уларни койиманг. Уларга бу ишни қилишга рухсат йўқ. Бир қанчалари шу борада нохушликларга учрадилар ҳам.


Технология 2 соат олдин 087\nАмерика технология компаниялари Хитойдан қарийб 150 миллиард доллар даромад қилишади. Гарчи бунинг салмоқли қисми хусусий секторга тўғри келса ҳам, барибир, Хитой жуда улкан бозор — бунақа зарбадан ўнгланиш осон бўлмайди.\nЖамият 2 соат олдин 0163\nЎтган ҳафта Олий суд раиси ўринбосари Холмўмин Ёдгоров бошчилигида Бухорога сафар қилган олий маҳакама масъуллари нафас ростлашга-да фурсат топмагани рост.\nИқтисодиёт Кеча, 22:33 01111\nЖамият Кеча, 20:18 0420\nИлгариги рўйхатга қараганда янги рўйхат 49 та позицияга қисқарган.\nИқтисодиёт Кеча, 19:54 01960\nЭнди тадбиркорлар «Cargill Financial Services International, Inc.» кредит линияси билан Ўзбекистоннинг исталган ҳудудида тадбиркорлик лойиҳаларини амалга оширишлари мумкин.\nТаълим Кеча, 19:30 03251\nҲодиса Кеча, 18:44 0539\nТоскана вилоятида темир йўлда қатнов тўхтатилган, мактаблар ёпилган.\nҲуқуқ Кеча, 18:38 01251\nЎзбекистон Республикаси Бош прокурорининг қонунчилик ташабусси билан вояга етмаганларнинг ҳуқуқлари кафолатларига оид қонунчилик такомиллаштирилди.\nЖамият Кеча, 18:35 0764\nМаданият Кеча, 18:11 01310\nAхборот технологиялари ва коммуникацияларини ривожлантириш вазирлиги тизимидаги корхона ва ташкилотлар томонидан Фарғона вилояти Данғара тумани марказида янги кутубхона қурилиб, фойдаланишга топширилди


ИМОМ БУХОРИЙГА МУНОСИБ ВОРИС БЎЛАЙЛИК! – oliymahad.uz\nБухорий номидаги Тошкент ислом институтида жорий йилнинг 29 ноябрь куни ҳадис фанидан “Имом Бухорийга муносиб ворис бўлайлик!” шиори остида 2-курс талабалари ўртасида мусобақа бўлиб ўтди. Талабаларнинг билим савиясини ошириш ва мутахассислик фанларига бўлган иштиёқни янада кучайтириш мақсадида Ўзбекистон мусулмонлари идораси кўрсатмасига биноан институтда алоҳида фан ойлиги ташкил этилган. Жорий йилнинг “Ноябрь ойи – Ҳадис ва мусталаҳул ҳадис фанлари ойлиги” деб эълон қилиниши муносабати билан ўтказилган мазкур мусобақа талабалар ўртасида ҳадис фанига бўлган қизиқишни янада мустаҳкамлади.\nМусобақа муҳаддислар ва уларнинг асарларига, мусталаҳул ҳадис атамаларига оид саволлар, Имом Бухорийнинг “Саҳиҳул Бухорий” асарида келган илмга оид ҳадисларни ёддан айтиш каби шартлардан ташкил топган.\nМусобақага Ўзбекистон мусулмонлари идораси раиси ўринбосари И.Иномов, Таълим ва кадрлар тайёрлаш бўлими бошлиғи Ж.Нуриддинов ташриф буюришди. Иштирокчилар томонидан берилган жавобларни Ж.Нуриддинов (ҳайъат раиси), У.Ғафуров, “Диний фанлар” кафедраси ўқитувчилари М.Жангиров, Ф.Маманосиров ва А.Ғиёсовлар баҳолаб боришди.\nМусобақа Қуръони карим тиловат билан бошланди. Институт ректори У.Ғафуров кириш сўзини айтиб, мусобақа иштирокчиларига мувоффақият тилади. Тўртта шарт бўйича пухта тайёрланган 2-курс талабалари ҳадис ва мусталаҳал ҳадис фани бўйича эгаллаган бор билим ва маҳоратларини намойиш қилишди.\nМусобақа жараёнида томошабинларга ҳадис фанига оид қисқа саволлар берилди. Жавоб беришда фаол бўлганлар эсдалик совғалари билан тақдирландилар.\nМусобақа якунига кўра, 170 балл билан 2-Г гуруҳи биринчи ўринни, 167 балл билан 2-А гуруҳи иккинчи ўринни, 166 балл билан 2-Б гуруҳи учинчи ўринни эгаллашди. Ғолибларга қимматбаҳо совғалар топширилди.\nШунингдек, Ўзбекистон мусулмонлари идораси томонидан “Ноябрь ойи – Абул Муин Насафий ойлиги” деб эълон қилингани муносабати билан талабалар ўртасида реферат ёзиш танлови эълон қилинган эди. Ушбу танлов якунларини ҳам тадбир охирида эълон қилинди. Унга кўра, 1-ўринни сиртқи йўналиш 1-г гуруҳ талабаси Уринбаев Равшан, 2-ўринни 3-Б гуруҳ талабаси Абдураҳмонов Муҳаммадюсуф, 3-ўринни 1-З гуруҳи Нигматова Моҳира ва 2 В гуруҳ талабаси Ниёзалиева Мунаввар эгаллашди.\nНоябрь ойи давомида талабалар ўртасида ҳадис ва мусталаҳул ҳадис фанларига доир савол-жавоблар танлови эълон қилинган эди. Мусобақа якунида ушбу танлов ғолиблари ҳам эълон қилинди. Унга кўра, 1-ўринни Ниёзалиева Мунаввар, 2-ўринни Парпиева Маҳлиё, 3-ўринни Нодиров Ҳумоюн ва Атаджанова Ёқутхонлар эгаллашди.\nМусобақа сўнгида ғолибларга институт раҳбарияти томонидан тақдим қилинган қимматбаҳо совғалар ва китоблар мажмуаси топширилди.\n162200cookie-checkИМОМ БУХОРИЙГА МУНОСИБ ВОРИС БЎЛАЙЛИК!no\nОлдингиАЖДОДЛАРДАН БИР ИБРАТ…КейингиAbdul Azim Ziyouddin – “Siyratni solnoma (davriy tartib) uslubida o’rganish”


Мутлақ билан умумни ўртасидаги фарқ тўғрисидаги саволга жавоб - | Hizb-Uzbekiston.info\nHome›МУСЛИМ САВОЛ-ЖАВОБЛАРИ›Мутлақ билан умумни ўртасидаги фарқ тўғрисидаги саволга жавоб\nМутлақ билан умумни ўртасидаги фарқ тўғрисидаги саволга жавоб\nТаҳририятимизга Vladik исмли мухлисимиздан келган саволга жавоб.\nАссалом алайкум. Усул фиқҳдаги умум ва мутлақларни бир биридан фарқини ажратиб, тушунтириб берсангиз.\nВа алайкум ассалом ва роҳматуллоҳ. Мутлақ билан умумни ўртасида фарқ. Мужтаҳидлар бу иккала маъно устида лафзнинг далолати мавзуларида сўз юритишган.\nОмга (умумга) берилган энг содда таъриф: Бир лафзки, ўзи далолат қилаётган маънонинг ҳамма жузларига далолат қилади. Масалан, Аллоҳ Таоло Аср сураси 2-оятда шундай дейди: “إِنَّ الإِنْسَانَ لَفِي خُسْرٍ – Албатта, инсон надомат, мағлубият, муваффақиятсизликдадир…” Шу ерда инсон сўзи эркак, аёл ва бошқа инсонларни барчасини ўз ичига олувчи инсониятни англатади. Яъни инсон эркак ва аёлни ўз ичига олиб, умумни ифодалаяпти. Умуман ҳар қандай инсон, у эркак бўладими ёки аёлми фарқсиз.\nУмум ва хусус (Ом-хос) тўғрисида билишимиз керак бўлган яна бир муҳим жиҳат, бу иккала тушунча нимага нисбатан ишлатилаётганига қараб маъно бериладиган, яъни нисбий тушунчалардир. Масалан, инсон сўзи эркак ва аёл маъноларига нисбатан омдир, яъни инсон деганда бунинг ичига эркак ҳам аёл ҳам киради. Ҳайвон деган маънога нисбатан эса, хосдир, яъни ҳайвон деганда ҳар бир жонли мавжудотга айтилади ва инсон деб ушбу жонлиларнинг ичида муайян бир хос жонли зотга айтилади.\nОм хосланади, қайдланмайди. Яъни омнинг муқобилида хос бўлади, муқайяд эмас.\nМутлаққа берилган энг содда таъриф: Бир лафзки, унга қўшимча берилган сифатдан ҳоли бир моҳиятга далолат қилади. Масалан, Аллоҳ Таоло Моида сураси 89-оятда қасамини бузган одам адо қилиши керак бўлган каффоратларни айтганда, аввал ўнта мискинни тўйдириш, агар бунга имкон топмаса ўнта мискинга кийим кийдиришни атйгандан кейин, “أَوْ تَحْرِيرُ رَقَبَةٍ – ёки бир қулни озод қилиш” дейди. Шу ерда бир қул мутлақ қулдир, у мусулмон ёки кофир бўлишини эътибори йўқ, яъни қул Ислом ёки куфрга қайдланмаган. Яъни озод қилинувчи қулнинг сифати мутлақ, Ислом ёки куфрга қайдланмаган.\nНисо сураси 92-оятда бир мусулмонни билмасдан ўлдириб қўйган киши бир мусулмон қулни озод қилиши вожиб бўлиши айтилган, “وَمَن قَتَلَ مُؤْمِناً خَطَئاً فَتَحْرِيرُ رَقَبَةٍ مُّؤْمِنَةٍ – Ким бир мўминни билмасдан ўлдириб қўйса, бас у бир мўмин қулни озод қилиши вожиб ёки…” Бу ерда озод қилиниши керак бўлган қул Ислом билан сифатланяпти, яъни Ислом билан қайдланяпти.\nМутлақ қайдланади, хосланмайди. Яъни мутлақнинг муқобилида муқайяд бўлади, хос эмас.\nМутлақ лафзни ушбу лафздан алоҳида бир сифат билан қайдлаш мумкин бўлади. Яъни юқоридаги қулни Ислом ёки куфр билан қайдланганидек. Бу ушбу мутлақни хослаш эмас, бир сифат билан қайдлаб қўйишдир. Мутлақ бир сифатга қайдланганидан кейин лафз ўзи далолат қилаётган маъносида қолади, лекин унга бир қўшимча сифат қайдланиб қолади холос. Омда эса, омни хослагандан кейин ушбу омдан хосланган маъно бошқа бир алоҳида маъно ифодаловчи бошқа бир моҳият бўлади.\nШу ўринда бир савол туғилади, қандайдир бир матн бор, ушбу матндаги муайян бир сўзни ом ёки мутлақлигини қандай ажратилади? Лафз ўз маъносида ом ёки мутлаққа ажралиб турувчи ишора билан бўладими? Қуйида матнда келган лафзни ом-хос мавзусига ёки мутлақ-муқайяд мавзусига тегишлигини қандай ажратиш йўлини ёритишга ҳаракат қиламан.\nМатнда келган лафзни ом ёки мутлақ эканини ушбу учта жиҳатдан ажратиб олиш мумкин.\n1) Омдан истисно ажратиб олиш мумкин, мутлақда истисно қилиб бўлмайди. Масалан, инсон сўзи – ом, ундан эркак сўзини хос қилиб ажратилса, эркак истисно қилинган бўлади. Қул сўзи – мутлақ, уни кофир қул деган сифат билан қайдлаб, муқайяд қилинади ва айни дамда бу мутлақ қул ўз ичида бир неча маъноларни олган бўлиб, ундан қайсидир бир маъносини ажратиб олиб бўлмайди.\n2) Мутлақнинг қайдланиши ана шу мутлақ келаётган нарсанинг сифатида бўлади, ом нарсанинг ўзида, зотида бўлади. Яъни инсон сўзининг ўзи ом, ундан эркак ёки аёл каби маънолар бир жузъи-бўлаги сифатида ажратиб олинади. Қул сўзи мутлақ, бу сўз бошқа бирон сифат билан сифатланмаётгани учун мутлақ бўлиб турипти, кофир деган сўз билан у қайдланяпти ва бу кофирлик сифати ушбу қулнинг ўзини сифатидир, бу қулнинг қиладиган ишини сифати эмас.\n3) Мутлақ доим накра (ноаниқ артикл) кўринишида келади, ом накра ҳам, маърифа (аниқ артикл) ҳам бўлиши мумкин. Араб тилида сўзлар аниқ ёки ноаниқ артикл кўринишида бўлади. Аниқ артикллик (маърифа) сўзлар олдида алиф ва лом билан бошланади, ноаниқ артиклдаги сўзлар эса, алиф ломсиз ўзи келади. Юқоридаги мутлаққа қул сўзи ва муқайядга мусулмон қул сўзи мисол қилиб келтирилган оятларга эътибор берсак, “أَوْ تَحْرِيرُ رَقَبَةٍ – ёки бир қулни озод қилиш” оятида келаётган رَقَبَةٍ – қул сўзи ва муқайяд бўлаётганига мисол бўлаётган “وَمَن قَتَلَ مُؤْمِناً خَطَئاً فَتَحْرِيرُ رَقَبَةٍ مُّؤْمِنَةٍ – Ким бир мўминни билмасдан ўлдириб қўйса, бас у бир мўмин қулни озод қилиши вожиб ёки…” оятидаги رَقَبَةٍ مُّؤْمِنَةٍ – мусулмон қул сўзи ноаниқ артикл кўринишида келяпти, ноаниқ артиклдаги (накра) сўзлар олдида алиф ломсиз бўлади. Омга мисол бўлаётган “إِنَّ الإِنْسَانَ لَفِي خُسْرٍ – Албатта, инсон надомат, мағлубият, муваффақиятсизликдадир…” оятидаги الإِنْسَانَ – инсон сўзи маърифа кўринишида келиб, инсон сўзи олдида алиф лом, маърифалик аломати билан келяпти. Ом алиф ломсиз, яъни накра кўринишида ҳам келиши мумкин. Рум сураси 26- “وَلَهُ مَن فِي السَّمَاوَاتِ وَالْأَرْضِ كُلٌّ لَّهُ قَانِتُونَ – Осмонлару Ердаги кимсалар Уникидир. Барчалари Унга итоат қилувчидирлар” оятидаги كُلٌّ – Барчалари сўзи ом бўлиб, осмонлару ердаги кимсаларнинг барчасини ўз ичига олади ва айни дамда накра (ноаниқ артикл) кўринишида келяпти.\nДемак, матнда қаршимизда турган лафзни ом ёки мутлақлигини ажратиш учун унинг аввало ўз ичига бир неча бирликлар маъносини олувчи маъноли нарсами ёки фақат бир ёки бир неча бирликка далолат қилсада, бўлакларга бўлинмайдиган бир бутун яхлит маънога далолат қилувчи сўзми, мана шу жиҳатларга эътибор қаратамиз. Агар сўз ўз ичига бир неча бирликлар маъносини олувчи сўз бўлса, масалан, инсон сўзи ўз ичида эркак ва аёл маъноларини олгани каби, бу сўзга ом деб қараймиз. Агар сўз бир ёки бир неча алоҳида бирликлардан иборат маънога далолат қилувчи сўз бўлса, масалан, қул ёки қуллар сўзлари каби, унда бу сўзни мутлақ деб эътибор қиламиз, уни ом деб бўлмайди.\nБу фарқни билганимиздан кейин, ом хосланиши ва мутлақ қайдланишини мисолда ҳам осон тушунамиз.\nАллоҳ Таоло Аср сураси 2-оятда “إِنَّ الإِنْسَانَ لَفِي خُسْرٍ – Албатта, инсон надомат, мағлубият, муваффақиятсизликдадир…” деб ҳар қандай инсонни мағлубият ва надоматда эканини таъкидлади ва бу сўзнинг ортидан “إِلَّا الَّذِينَ آمَنُوا وَعَمِلُوا الصَّالِحَاتِ وَتَوَاصَوْا بِالْحَقِّ وَتَوَاصَوْا بِالصَّبْرِ – Аммо иймон келтирганлар ва солиҳ амаллар қилганлар, бир-бирларини ҳақга чақирганлар ва бир-бирларини сабрга чақирганлар малғубият ва надоматда эмаслар” (Аср, 3-оят) деб, мағлубиятдаги барча инсонлар ичидан иймон келтириб яхши амалларни қилганларни нажот топишда эканига хослади.\nАллоҳ Таоло Моида сураси 3-оятда “حُرِّمَتْ عَلَيْكُمُ الْمَيْتَةُ وَالْدَّمُ وَلَحْمُ الْخِنْزِيرِ – Сизларга ўлимтик ва қон ва чўчқа гўшти…лар ҳаром қилинди” деб, қонни мутлақ айтди, яъни ҳар қандай қон ҳаром эканини айтди. Шундан кейин Анъом сураси 145-оятда “قُل لاَّ أَجِدُ فِي مَا أُوْحِيَ إِلَيَّ مُحَرَّماً عَلَى طَاعِمٍ يَطْعَمُهُ إِلاَّ أَن يَكُونَ مَيْتَةً أَوْ دَماً مَّسْفُوحاً أَوْ لَحْمَ خِنزِيرٍ – Менга ваҳий қилинган нарсада таомланувчи учун ҳаром қилинган нарсани топмаяпман. Магар ўлимтик ёки оқиб чиққан қон (ҳайвонни сўйганда сўйилган жойидан оқиб чиққан қон) ёки тўнғиз гўшти бўлса, албатта, у ифлос, ҳаромдир” деди, яъни қонни сўйганда оқиб чиққан сифатга қайдлади.\nДемак ом (умум) қайдланмайди, хосланади ва мутлақ хосланмайди, қайдланади. Агар ом сўзни бирон сифат билан қайдлангани ҳолати учраса, у ҳолда ушбу ом сўзни маълум бир сифатдаги ҳолатини матнда алоҳида таъкидланаётган бўлади холос. Бу асло омни хослаш ёки омни қайдлаш ҳисобланмайди. Масалан,\nعن أبي هريرة قال : قال رسول الله صلى الله عليه وسلم : لعنة الله على الراشي والمرتشي في الحكم\nАбу Ҳурайра розияллоҳу анҳудан: Росулуллоҳ соллаллоҳу алайҳи ва саллам дедилар: “Ҳукмда (яъни бошқарув ишида) пора берувчи ва пора олувчига Аллоҳнинг лаънати бўлсин”. Аҳмад, Ибн Можа ва Термизийлар ривояти. Саҳиҳ. Ушбу ҳадисдаги пора берувчи ва олувчи лафзлари ўз маънолари билан омдир, яъни ҳар қандай пора бервчи ва олувчи инсонни ўз ичига олади. Бу одамни бошқарувга қайдланаётгани пора бериш ёки олиш ҳаромлигини фақатгина бошқарув ишига тегишли қилиб қўймайди. Балки Росулуллоҳ алайҳиссалом умумий бўлган пора олувчи ва берувчини бошқарувда бўлган ҳолатини алоҳида таъкидлаб айтаётган бўлади. Яъни омни бир сифатга қайдланиши, ушбу омни бўлакларидан бир бўлагини матнда келтириш бўлади, чунки ом (умум) қайдланмайди, у хосланади. Мутлақ эса қайдланади, хосланмайди.\nБундан ташқари пора олувчи ва берувчи сўзларини ифодалаётган الراشي والمرتشي сўзлари алиф лом билан маърифа кўринишида турипти. Пора олиш ва бериш ҳаромлиги бошқарув ишига қайдланиши учун, ушбу сўзлар мутлақ деб эътибор қилиниши учун, пора олувчи ва берувчи сўзлари накра кўринишида келиши керак, бу ерда эса алиф лом билан келяпти. Юқорида айтиб ўтилган, мутлақнинг 3-қоидасига кўра, мутлақ лафз алиф лом билан, маърифа кўринишида келмайди. Шу билан ҳам мазкур ҳадисдаги الراشي والمرتشي – сўзлари мутлақ эмаслиги, في الحكم – бошқарувда сўзи билан қайдланмаётганини тушунишимиз мумкин.\nВа яна, мазкур ҳадисдаги пора берувчи ва олувчини мутлақ эди, бошқарув иши билан муқайяд бўлди, дейиш тўғри эмаслигига яна бир мисол, пора берувчини (ёки олувчини) мутлақ деб қаралса, уни қайдлаш учун, ушбу пора берувчининг ўзига тегишли бир сифат билан қайдлаш керак, қилаётган ишини эмас. Мутлақнинг 2-қоидасида айтиб ўтилдики, мутлақнинг қайдланиши унинг сифатида бўлади. Ушбу ҳадисда пора олувчи ва берувчининг ўзини сифати айтилмаяпти, яъни улар бирон сифатга қайдланмаяпти, балки улар қиладиган ишга нисбатан “бошқарувда” деб сифат бериляпти. Бу ҳам ҳадисда пора олувчи ва берувчи сўзлари мутлақ эмаслигини англатади. Демак, пора берувчи ва олувчини “мутлақ-муқайяд” деган жиҳатдан қарасак, бу сўзлар мутлақ эмас, омдир. “Ом-хос” деган жиҳатдан қараганимизда эса, улар омлигича (умумийлигича) турипти, фақат Росулуллоҳ соллаллоҳу алайҳи ва саллам бошқарув ишидаги пора берувчи ва олувчига алоҳида аҳамият қаратиб, айтиб ўтяптилар. Валлоҳу аълам.\nТурк режимининг Сурия шимолида қилган қилмишларига қадамма-қадам эргашиш билан Иордания режими Сурия жанубида асл башарасини кўрсатди\nСурия режими ҳам, мухолафат ҳам бир-биридан фарқсиз балодир\nНаҳотки Ғарбнинг разил қадриятлари машинасига ғилдирак бўлишдан ўзга йўл тополмадингиз?!


ИнтерФУТБОЛ :: Белгиялик «бесўнақай» ёхуд Тибо Куртуа ҳақида нималарни биласиз?\nБелгиялик «бесўнақай» ёхуд Тибо Куртуа ҳақида нималарни биласиз?\nЖЧ-2018нинг энг яхши дарвозабони деб топилган Тибо Куртуанинг чорак финал доирасидаги Бразилия термасига қарши баҳсда кўрсатган ўйини ёдингиздами?\nЎшанда унинг ўзига бўлган ишончи юқори эди, ажойиб «сейв»ларни бажарди. Ҳакам томонидан қўшиб берилган дақиқаларда эса Неймарнинг ажойиб зарбасини қайтарди.\nАйнан шу ҳолатдан сўнг «пентакампеонлар»нинг уйларига эртароқ қайтишлари ойдинлашди.\n- Биз гуруҳда Англияни ютиб, «сетка»нинг мураккаб қисмига тушдик. Асосийси, буни чин дилдан хоҳлагандик, зеро ҳар қандай рақибни мағлуб этишимизга кўзимиз етганди. Бразилия билан ўйин фикримга исбот бўла олади, - деганди Куртуа ўша ғалабадан сўнг.\n- Савиямни кўрсатганимдан хурсандман. Ахир мени бу йил кўп танқид қилишди, аммо ЖЧга бежиз келмаганимни барча тушунди. Неймарнинг зарбаси йўналишини топдим, у тўпни кўпинча шундай усулда йўллайди.\nЎша ғалабали оқшомда Куртуа қайси танқид ҳақида гапирди? Ҳойнаҳой, футболга тааллуқли эмас. Чунки баҳорда у шов-шувли можаро қаҳрамонига айланганди. Бельгия термаси собиқ бош мураббийи Марк Вильмотс beIN Sports телеканалига берган интервьюсида, дарвозабонни ОАВ фойдасига айғоқчилик қилаётганликда айблаганди.\n- Термада муаммога йўлиқдим: кечки соат олтида кейинги ўйинда майдонга тушадиган таркибни эълон қилишга тайёрланаётгандик, соат 18:15да эса рўйхат ҳамма ерда чоп этилибди, - деганди Вильмотс ўшанда.\n- Яъни футболчилардан бири маълумотни четга олиб чиққан. Кўп ўтмай айрим франциялик журналистлар бу ишни Куртуанинг отаси қилганини таъкидлашди. Тибо ватанини ҳурмат қилмайди. Ахир рақиб шу тариқа устунликка эга бўлиб, вақтдан ютди.\nКипернинг отаси Тьерри мураббийнинг барча айбловларини инкор этди, бироқ бу пайтга келиб тузуккина шовқин кўтарилганди. Бельгияликлар мазкур воқеа миллий жамоанинг ЖЧ-2018даги иштирокига салбий таъсир кўрсатиши мумкинлигидан ҳайиқишганди. Боз устига, терманинг ҳозирги мураббийи Роберто Мартинесга нисбатан муносабат ҳам яхши эмасди.\nМасалан, Мексикага қарши ўртоқлик ўйинидан сўнг Кевин де Брюйне жамоанинг ҳаддан зиёд ҳимояга кўп эътибор қаратаётганидан нолиди. Унинг сўзлари кўпчиликка Куртуанинг Евро-2016 ўтаётган пайт Вильмотс манзилига йўллаган танқидларини эслатди.\nАммо хавотирлар бежиз эди. Куртуанинг мураккаб «сетка»га тушиш ҳақидаги сўзлари - мураббийнинг қўллаб-қувватлашидан бошқа нарса эмас. Бельгия орзу сари дадил интилиб, 3-ўринни эгаллади. «Челси» посбони эса «Олтин қўлқоп» соҳибига айланди.\nБаъзан икки метрли бу йигитнинг тезкор ҳаракатлар билан сакраб, ўта мураккаб зарбалар йўлига тўғаноқ бўлиши ғайритабиийдек туюлади. Куртуани болалигидан танийдиганлар учун эса бу янада ажабланарли.\nЗеро у кичиклигида ўта бесўнақай ва қовушмаган бола бўлган. Онаси уни тез-тез шифохонага олиб борарди: гоҳида бармоғини шикастласа, гоҳо оёғи лат ерди, баъзан эса бошидан жароҳатланарди...\nШу ўринда кипернинг ота-онаси ҳақида гапирсак. Уларнинг иккиси ҳам волейболчилар. Куртуа ҳам болалигида дастлаб айнан шу спорт тури билан шуғулланган (синглиси якунда волейбол бўйича Бельгия термаси аъзосига айланган). Тибо саккиз ёшга тўлганида, «Генк» скаутлари унинг иқтидорини пайқаб, клубга таклиф қилишди.\nҚаҳрамонимиз футболга жуда қизиққани боис, академиягача бўлган 50 километрли масофа қийинчилик туғдирмасди. Куртуа 12 ёшгача посбон эмас, майдон ўйинчиси бўлган. Дарвозага қўйишганидан кейин эса, қисқа муддатда бўйи ўсиб, баттар бесўнақай бўлиб қолди. Кўпчилик унинг келажагига шубҳа билан қарай бошлади.\nАммо улар адашишганди. Кўп ўтмай, Тибо анча куч тўплаб, 2009 йили, 17 ёшида ҳамкасблари кетма-кет жароҳат олишганидан кейин «Генк»нинг асосий дарвозабони бўлиш имкониятини қўлга киритди. Кейинчалик отаси Куртуанинг илк ўйинидан бир кун аввал телефон орқали газетага интервью бераркан, ўғлининг феъл-атвори, ўша паллада Тибо батутда ҳолдан тойгунча сакраганини гапирганди.\nКуртуа 18 ёшида «Генк»нинг асосий кипери сифатида Бельгия чемпионатида ғолиб чиқди. «Челси» ҳам таклиф жўнатишни пайсалга солмади. Дастлаб лондонликлар Тибони ижара асосида «Атлетико»га беришди ва ёш футболчи мадридликлар билан маҳаллий чемпионат, Испания кубоги ҳамда Европа Лигасида зафар қучди.\nСўнгра Лондонга қайтиб, икки марта Англия чемпионлигини қўлга киритди, жорий йилда эса туманли ўлка кубоги соҳибига айланди. У «кўклар» либосида 150тадан ортиқ ўйин ўтказишга улгурди. Уни ишқибозлар ҳам яхши кўришади.\nБошқача бўлиши мумкин эмас, ахир ғалабалар унинг қўлқопларига шундоқ ёпишаётгандек, гўё. Ҳали бу иқтидор соҳибининг Бельгия термаси ва «Челси» клубига кўп нафи тегиши шубҳасиз.


Таҳлил: Тоғли Қорабоғ масаласида Франциянинг нохолислиги | Azon.uz - Ахборот-таҳлилий портал\nТаҳлил: Тоғли Қорабоғ масаласида Франциянинг нохолислиги\n2964 20:05 26.10.2020\nТуркия президенти Ражаб Тоййиб Эрдоғанннинг шанба кунги гапларидан кейин Франция Анқарадаги элчисини маслаҳатлашув учун Парижга чақириб олибди. Французлар турк президентидан хафа бўлибди. Эрдоған қўпол одаммиш, ҳар жиҳатдан хавфли одаммиш.\nТурк президентининг “Миянгни даволат!” деган гапи Макронга оғир ботиб кетган кўринади. “Ҳақоратларни қабул қилмаймиз”, дейилибди Франция президенти маъмурияти тарқатган баёнотда. Нима, мусулмонлар ўз динига ва Пайғамбари соллаллоҳу алайҳи васалламга нисбатан ҳақоратларни қабул қилиши керакми?..\nХуллас, иккиюзламачиликдан бошқа нарса эмас.\nЭрдоған яна бир ўринда ҳақли – француз ҳукумати холис эмас ва буни Тоғли Қорабоғ можаросида яққол кўрсатиб турибди. Маълумки, Франция бу можарони ҳал этиш учун тузилган Европада Хавфсизлик ва Ҳамкорлик Ташкилоти Минск гуруҳидаги учта ҳамраисдан бири ҳисобланади. Туркия президенти Францияни қарийб ўттиз йил давомида Минск гуруҳи ҳамраиси сифатида ҳеч нарсага эришмаганини, айни пайтда эса арманларга қурол жўнатиб, уларни қўллаб-қувватлашда айблади. Унинг айбловлари янграган кун – 24 октябрда Франция парламенти аъзоларидан иборат делегация Арманистонга келди. Улар Францияда 600 мингдан зиёд арман яшашини, Париж ва Ереван ўртасида ўзига хос алоқалар ўрнатилганини мақтаниб гапирди. Француз депутатлар арманлар билан ҳамфикр эканлиги ва ҳамдардлигини кўрсатиш учун Цицернакаберд – усмонийлар даврида геноцидга учраган деб иддао қилинувчи арманлар хотирасига ўрнатилган ёдгорлик мажмуасига бориб, у ерга гул қўйди. Франция парламенти ўша ҳодисаларни аллақачон геноцид деб тан олган, устига-устак, “арманлар геноциди”ни тан олмаганларни жиноий жавобгарликка тортиш учун ҳаракатлар бўлди. Ҳолбуки, Франция томонидан Жазоирда ўтказилган геноцид қурбонларининг хотирасига французлар расмий даражада бирор марта ҳурмат кўрсатган эмас. Ҳурмат кўрсатиш тугул ўша қилмишларини геноцид деб тан олмаган.\nЯна ўша иккиюзламачилик.\nФранциялик депутатлар Тоғли Қорабоғга ҳам боришни режалаштирган. Уларнинг сафари, турган гапки, Бокуга ёқмади. “Франция ЕХҲТ Минск гуруҳининг ҳамраиси ҳисобланади. Ҳамраис давлатлар воситачилик миссиясида холислик ва беғаразликни таъминлаши зарур. Ушбу сафар эса Франциянинг ЕХҲТ Минск гуруҳининг ҳамраиси сифатидаги холислигини шубҳа остига қўяди”, – деди Озарбайжон президентининг маслаҳатчиси Ҳикмат Ҳожиев.\nОзарбайжон расмийси дипломатия тилида гапирди, албатта.\nАслида ҳеч қандай шубҳа йўқ: кимнинг қайси томонда эканлиги аниқ кўриниб турибди.\nтаҳлил Махсус Франция Тоғли Қорабоғ Эрдоған Туркия\n«Таҳлил» онлайн дастури 14-сони\n147 16:00 20.01.2021\n3237 09:36 30.10.2020\nМенинг мактаб аро булдур муродим\n1171 10:24 24.10.2020\n2180 15:35 15.10.2020


10:01 / 14.02.2017\nАҚШ президенти Дональд Трампнинг миллий хавфсизлик бўйича ёрдамчиси Майкл Флинн ўз постини тарк этган. Бу ҳақда ўз манбасига асосланган ҳолда CNN хабар берди.\nТелеканал маълумотига кўра, унинг истеъфосига Россия билан алоқалари сабаб бўлган.\nЎтган ҳафтада Америка контрразведкаси Майкл Флинниннг Россия билан «алоқалари» юзасидан текширув ўтказди.\nУндан олдинроқ Washington Post нашри истеъфодаги генерал-лейтенант, мудофаа вазирлиги разведка бошқармасининг собиқ директори бўлган президент маслаҳатчиси ўтган йилнинг декабрида Россия элчиси Сергей Кисляков билан Россияга қарши санкцияларни муҳокама қилгани ҳақида хабар берганди. Унинг Россия томони вакиллари билан анча аввалроқ бўлган алоқалари бўлгани айтилди.\nКейинроқ Россия президенти матбуот котиби Дмитрий Песков бундай мулоқот бўлиб ўтгани ҳақидаги хабарларни инкор этиб чиқди.\nМаълумот учун, Дональд Трамп сайловда ғалаба қозонгач, ўтган йилнинг декабрида сайловлардаги собиқ рақиби Ҳиллари Клинтон тўғрисида ҳақиқатга тўғри келмайдиган маълумотлар тарқатгани учун ўтиш маъмурияти ходимларидан бирини ишдан бўшатганди. Бу Майкл Флиннинг ўғли эди.


151. (Эй инсонлар), шунингдек сизларга ўз орангиздан оятларимизни тиловат қиладиган, сизларни поклайдиган, Китоб ва Ҳикматдан таълим берадиган, билмаганларингизни ўргатадиган бир Пайғамбар юбордик.\nҲақиқатан Аллоҳ Ўзи юборган сўнгги Пайғамбари Муҳаммад алайҳиссаломни бутун инсониятни қиёматгача ҳидоят йўлига бошлайдиган, гуноҳлардан қайтариб, маънан поклайдиган, Қуръони карим ва диндан таълим берадиган, инсонларга билмаганларини ўргатадиган йўлбошчи этиб тайин этди. У зот Аллоҳ таолонинг рисолатини умматга етказдилар, уни жаҳолат ботқоғидан қутқариб, нурли манзилларга йўлладилар. У зот алайҳиссалом рисолатни етказишда салтанатга эришишни кўзламадилар, катта бойликларни қўлга киритишни ўйламадилар, одамларга ёқиш ё шуҳратга эришишни мақсад қилмадилар. Аллоҳ таолонинг тавҳидини инсониятга етказишни, Ер юзида "Лаа илааҳа иллаллоҳ" калимаси ғолиб бўлишини истадилар, холос. Аллоҳ таоло айтади: "Ким Пайғамбарга итоат қилса, Аллоҳга итоат қилган бўлади, ким юз ўгирса, энди Биз сизни уларга соқчи қилиб юбормаганмиз" (Нисо, 80). "Ақидаи Таҳовий"да бундай келади: "Муҳаммад (алайҳиссалом) Аллоҳнинг танлаган қули ва сўнгги Пайғамбаридир. У зотдан кейин қилинган ҳар қандай пайғамбарлик даъвоси ёлғондир. У зот барча жин ва одам авлодларига юборилган ҳақиқий пайғамбардирлар". Атоқли шайх Жунайд Бағдодий бундай деган: "Аллоҳнинг лутфисиз ҳеч ким Унга етиша олмайди. Аллоҳга етишишнинг йўли эса, Унинг Расули ҳазрати Муҳаммадга тобеъ бўлишдир". Асримизга келиб бу ҳақиқатни ҳатто мусулмон бўлмаган халқларнинг мутафаккирлари ҳам тан олиб ёзишди. Улуғ олмон шоири Вольфганг Ҳёте: "Мен дунё тарихини ўқиб шундай хулосага келдим: дунё подшоҳлари тўплаган жамики салтанату бойликлар, қасрлару саройлар Муҳаммаднинг (алайҳиссалом) ямоқ яктакларига ҳам арзимас экан", деган.\nМуҳаммад алайҳиссаломга эргашган, ўргатганларига амал қилган, Пайғамбар алайҳиссалом йўлини тутганларгина мўминликнинг чин саодатига эришадилар. Аммо у зотнинг таълимларини назарга илмаган, исломий билимларни ўрганишни истамаган, билган нарсаларига амал қилмаганлар эса динларидан ажраганлари учун асло нажот топмайдилар. Абдулқодир Жийлоний айтадилар: "Динингизнинг зоеъ бўлиши тўрт нарса биландир: биринчиси – билган нарсангизга амал қилмаслигингиз; иккинчиси – билмаган нарсангизга амал қилишингиз; учинчиси – билмаган нарсаларингизни ўрганмаслигингиз; тўртинчиси – инсонларни билмаган нарсаларини ўрганишларидан тўсишингиздир" (Абдулқодир Жийлоний. "Фатҳур-Роббаний файзур-Роҳманий", 36-бет).\nفَٱذۡكُرُونِيٓ أَذۡكُرۡكُمۡ وَٱشۡكُرُواْ لِي وَلَا تَكۡفُرُونِ١٥٢\n152. Бас, Мени ёд қилинглар ва Мен ҳам сизларни ёд қилурман, Менга шукр қилинглар ва куфр келтирманглар!\nҚалб ҳам худди темир каби занглайди, унинг зангини Аллоҳни зикр этиш, ёдлашгина кетказади. Аллоҳ таолонинг номини тилга олиб ёдлаш, мақташ, эслаш, сўзлаш «зикр» деб аталади. Зикр ҳам ибодатнинг бир тури, бандани ўз Парвардигорига яқинлаштирувчи воситадир. Тасаввуфда зикр тил, кўнгил ва руҳ билан бажарилади. Зикр икки хил: ошкор ва махфий бўлади. Сўфийларнинг шу маънодаги мажлиси «зикр мажлиси» дейилади. «Зикруллоҳ» Аллоҳни ёдга олиб мақташ, Унинг номини зикр этишдир. Абу Мусо Ашъарий розияллоҳу анҳу ривоят қиладилар: "Расулуллоҳ соллаллоҳу алайҳи васаллам: "Парвардигорини ёд қилувчи билан Парвардигорини ёдламайдиган кимса мисоли ўлик билан тирик кабидир", деганлар" (Бухорий ривояти). Абу Дардо розияллоҳу анҳу айтади: "Ҳар бир нарсанинг ярқиратадиган жилоси бор, қалблар жилоси Аллоҳни ёдлашдир". Аллоҳни ёдлаш дуодан афзалдир. Ҳадиси қудсийда келишича, "Кимни Мени ёдлаши Мендан бирор нарса сўрашидан тўсиб қўйса, Мен унга сўровчиларга ато қилганимдан кўра яхшироқ нарсаларни ато қиламан". Аллоҳни ёдлаш Аллоҳ азобидан қутқарувчи нажот кўпригидир, қалбга ҳаёт ва руҳ бағишловчи муҳим омилдир, тавбага етаклаб, маърифат эшикларини очувчидир. Аллоҳни ёдлаш ушбу ояти каримада зикр қилинганидай, У Зотнинг ҳам бандаларини ёдлашига сабаб бўлади. Дуо ижобат бўлишининг сабабларидан бири дуони ҳамду сано билан, Парвардигорни улуғлаш билан бошлашдир. Банданинг вазифаси Аллоҳни ёдлаш билангина чекланмайди, у Парвардигори берган неъматлари учун ҳамиша шукр қилиши, У зотга бошқаларни шерик қилмаслиги, Аллоҳ азза ва жаллага куфр келтирмаслиги лозим. Шундагина у чин мўмин бўла олади.\nيَٰٓأَيُّهَا ٱلَّذِينَ ءَامَنُواْ ٱسۡتَعِينُواْ بِٱلصَّبۡرِ وَٱلصَّلَوٰةِۚ إِنَّ ٱللَّهَ مَعَ ٱلصَّٰبِرِينَ١٥٣\n153. Эй имон келтирганлар, сабр ва намоз орқали мадад сўранглар. Аллоҳ албатта сабр қилувчилар биландир.\nБу ўринда "сабр" деганда рўза тутиш назарда тутилган. Дарҳақиқат, инсон ожиз мавжудот, Аллоҳ таолонинг жуда кўп имтиҳон-синовларига дош беролмай, оҳ-вой қилади. Аллоҳ азза ва жалла таълим беряптики, бошингизга бир мусибат, машаққат ёки бало келса, сабр ва намоз ёрдамида Парвардигорингиздан ёрдам сўранглар. Чунки Аллоҳ таоло сабр қилувчиларни ниҳоятда яхши кўради, ҳамиша собирлар билан биргадир. Инсон мусибатда, қийинчиликда, офат-балоларга дуч келганда фикр билан иш тутса, сабр қилса, ҳамма нарса Аллоҳ иродасига боғлиқлигини, ўзи эса Яратганнинг чексиз карами ва фазлидан баҳрамандлигини англаб етади. Юқоридаги оятнинг ўзи улуғ саодат, у сабрга улкан мукофотлар борлиги хабарини беряпти. Рўза ва намоз банданинг икки дунёсига татийдиган икки улуғ ибодатдир.\nСабр-матонат ва бардош мўминларнинг энг яхши сифати, уларнинг шаънини улуғловчи гўзал фазилатларидандир. Шунинг учун ҳам Аллоҳ таоло бандаларини бошларига бирор мусибат, бало ёки машаққат келганида фақат сабр қилишга буюради. Қуръони каримнинг юзга яқин ояти карималарида мўмин-мусулмонлар сабр, чидам ва бардошга чақирилади ва Аллоҳ таоло сабр қилувчиларни севиши ва улар билан доимо биргалиги хабари берилади. Пайғамбар алайҳиссаломнинг қачон бошларига қийин иш тушса, намоз ўқишга шошилар эдилар, чунки намоз сабрга битмас-туганмас сабр қўшувчи сокинлик ва хотиржамлик манбаидир. Сабр инсонни оқибат чексиз-ҳисобсиз зафарларга, муваффақиятларга етиштиради.\nДругие материалы в этой категории: « 2. БАҚАРА СУРАСИ, 146–150 ОЯТЛАР\t2. БАҚАРА СУРАСИ, 154–157 ОЯТЛАР »